Kim harada dincələcək? - Sənət adamları ilə SORĞU XEBEROXU.AZ - En son xeberler Azerbaycan xeberleri 2019 xəbərlər bugün 2018 xeber az 2019 xeberler bugun 2019 En son xeber 2019 Новости сегодня: самые свежие и последние новости России и мира\nKim harada dincələcək? - Sənət adamları ilə SORĞU\nYayın gəlişi ilə şou-biznes əhlinin "İnstagram" profilləri rəngarəng fotolarla bəzənməyə başlayıb.\nİstirahətə yollanan yerli tanınmışlar çəkdirdikləri şəkilləri izləyiciləri ilə bölüşməyə davam edirlər. Bəs, yayın qarşıdakı aylarında kim harada dincələcək?\nXeberOxu.Az xəbər verir ki, "Yeni Sabah" bununla bağlı sənətçilər arasında sorğu keçirib. Sorğu nəticəsində məlum olub ki, bizim müğənnilər bu dincəlmək yox, işləməyə üstünlük verəcəklər.\nTəranə Qumral: "Ramazan ayı yeni bitdi. Biz bu ayda demək olar ki, işləməmişik. Evdə oturub, arada bir rayonlara gedib dincəlmişik. Ancaq qarşıdakı üç ayda dincəlmək yox, işləmək fikrindəyik. Ta Məhərrəm ayınına kimi. Ondan sonra bir plan qurub dincələrik".\nYusif Mustafayev: "Mən xarici ölkələrə getmirəm. 2003-cü ildən bəri təyyarəyə minmirəm. Təyyarə ilə səfər etməyi sevmirəm. Yay aylarında ya ailəmlə dilbər güşələrimizə, ya da Bilgəhdə dəniz kənarına gedəcəyəm. Mənim bir saat boş vaxtım olan kimi fürsətdən istifadə edib dənizin qırağına gedib ruhumu dinləndirirəm".\nCavanşir Məmmədov: "Planımda xaricə çıxmaq var. Amma dincəlmək üçün yox, iş üçün gedəcəyəm. İnşallah alınsa, Nyu-Yorka getmək istəyirəm. Həm də gedib Elarizi görüm. Elariz üçün darıxmışam, yanına gedəcəyəm. Dünən danışdıq telefonla. Elariz yaxşı yoldaşdır".\nMətanət İsgəndərli: "Mən adətən səfalı rayonlarımızda dincəlməyi sevirəm. Lakin məni xaricə bağlayan bir səbəb var. Mənim qızım Türkiyədə yaşayır. Fürsət tapdıqca onun yanına gedirəm. Görək, bu yay da alınsa, Türkiyəyə gedəcəyəm".\nŞou-biznes Baxiş sayı 102\nŞou-biznes Baxiş sayı 528\nŞou-biznes Baxiş sayı 459


Yaponiyada 770 nəfər koronavirusa yoluxdu – Yenicag.Az\nAna Səhifə Dünya Yaponiyada 770 nəfər koronavirusa yoluxdu\nYeni Çağ Media Qrupu – Fevral 23, 2020 - 23:01\nYaponiyada yeni koronavirusa yoluxanların sayı 770 nəfərə çatıb.\nYenicag.az xarici mətbuata istinadən xəbər verir ki, dörd nəfərlik ailənin bütün üzvləri virusla əlaqədar yoxlama zamanı müsbət reaksiya veriblər.\nOrta məktəbdə işləyən qadın müəllimdə də koronavirusa yoluxma halı qeydə alınıb.\nYerli hökumət orqanlarının bildirdiyinə görə, həmən müəllimin işlədiyi məktəb fevralın 26-dək bağlanılıb.\nQeyd edilib ki, fevralın 22-də Yaponiyada yeni koronavirusa yoluxma ilə əlaqədar 26 hal qeydə alınıb.


Təhsil Nazirliyi Arsak toponimi ilə bağlı vebinar təşkil edib Ayna.az\nBu gün Təhsil Nazirliyinin təşkilatçılığı ilə Arsak toponiminin elmi mənşəyinə dair onlayn vebinar təşkil edilib. Vebinarda Azərbaycan Milli Elmlər Akademiyası Tarix İnstitutunun elmi işçisi Ramin Əlizadə və media nümayəndələri iştirak ediblər.\nNazirlikdən AYNA-ya bildirilib ki, vebinarda çıxış edən Ramin Əlizadə Arsak toponiminin elmi mənşəyi barədə ətraflı məlumat verib. Bildirib ki, əslində Arsak adı Sak etnonimindən yaranıb, doğru tələffüzü Ərsak olmuş, mənası isə “Sak əri, ərəni” deməkdir.\nOrta əsrlər dövründə Alban apostol kilsəsinin mərkəzi olan Gəncəsər məbədinin kitabəsində Alban-Xaçın knyazı Həsən Cəlal “Uca və böyük Ərsak ölkəsinin hökmdarı, Alban vilayətinin çarı Böyük Həsənin nəvəsi, Vaxtanqın oğlu” kimi yad edilir. Bu kitabə onun əcdadlarının qədim türk boyuna mənsub olan Ərsak soyundan olmasını bir daha təsdiq edir.\nRamin Əlizadənin sözlərinə görə, XVIII əsrdə Qarabağın dağlıq hissəsində yaşayan Alban xristian məlikləri də I Pyotra və II Yekaterinaya yazdıqları məktublarında özlərini “Arşaki soyundan olan Alban türkləri” adlandırıblar. Arsak adı bir çox mənbələrdə Arşaki kimi də xatırlanır. Sak etnonimi Cənubi Qafqaz regionunda, o cümlədən Azərbaycan ərazisində əsasən yaylaq-qışlaq maldarlığı, dəmyə əkinçiliyi və atçılıqla məşğul olan türk boylarına verilmiş ümumi addır. Azərbaycanın şimalında qədim yazılı mənbələrdə bəhs olunan Sakasena, Balasakan (Sak düzü), Maskut (Massaget) toponimləri, hazırda isə Azərbaycan Respublikasında Şəki şəhərinin, Zaqatala rayonunun, Zəngəzurda Sisakan (Sisian) rayonunun, Şəki kəndinin adları məhz Sak türklərinin adı ilə bağlı olaraq meydana gəlib. Loru-Pəmbək ərazisində Gözəldərə kəndinin türksoylu boylarından biri Ərsaklılar adı ilə tanınırdı.\nRamin Əlizadə qeyd edib ki, Ərsak adı ermənicə təhrif olunmuş “Artsax” formasında sonradan elmi dövriyyəyə daxil edilib. Sonra vebinar iştirakçılarını maraqlandıran suallar cavablandırılıb.\nMüəllif: Ayna.az 23 Sentyabr 2020 14:51\n23 Sentyabr 14:51 Aktual


Avropa Kardiologiya Cəmiyyətinin “Miokardiyal revaskulirizasiya” adlı tövsiyəsi müzakirə edilib – Azərbaycan Ürək və Damar Cərrahiyyəsi Cəmiyyəti\nHomepage Xəbərlər Avropa Kardiologiya Cəmiyyətinin “Miokardiyal revaskulirizasiya” adlı tövsiyəsi müzakirə edilib\nFevralın 19-da Azərbaycan Tibb Universitetində (ATU) Avropa Kardiologiya Cəmiyyətinin “Miokardiyal revaskulirizasiya” adlı tövsiyəsinin müzakirəsinə həsr olunmuş konfrans keçirilmişdir.\nAzərbaycan Kardiologiya Cəmiyyətinin (AKC) təşkilatçılığı ilə keçirilən tədbiri ATU-nun rektoru, akademik Əhliman Əmiraslanov açaraq ürək-damar patologiyasının aktuallığını qeyd etmiş, buna baxmayaraq kardiologiyanın ölkəmizdə səhiyyənin ən inkişaf etmiş sahəsi olduğunu bildirmişdir. Bu sahənin inkişafında türk mütəxəssislərinin rolunu diqqətə çatdıran rektor açıq ürək əməliyyatlarının nəinki Bakıda, regionlarda da uğurla həyata keçirildiyini vurğulamış və konfransın əhəmiyyətindən danışmışdır.\nTürkiyə Kardioloji Dərnəyinin sədri Oktay Ergene öz ölkəsində kardiologiya üzrə ümumi mənzərəsi və inkişaf istiqamətləri barədə məlumat vermiş, habelə bu sahədə dünya elminin qazandığı nailiyyətlərdən bəhs etmişdir.\nDaha sonra çıxış edən Azərbaycan Ürək və Damar Cərrahiyyəsi Cəmiyyətinin sədri, Mərkəzi Klinik Xəstəxananın baş həkimi, tibb elmləri namizədi Kamran Musayev ölkəmizdə kardiologiya və kardio-cərrahiyyənin bugünkü inkişaf mərhələsi, həkim kardioloq və kardio-cərrahların son illər əldə etdiyi təcrübələrdən danışmış, beynəlxalq təcrübənin öyrənildiyini və müasir üsulların tətbiq edildiyini bildirmişdir.\nYerli mütəxəssislərin və Türkiyəli həkimlərin iştirak etdikləri konfransda Azərbaycanda kardiologiya sahəsində müasir üsulların tətbiqi məsələləri də müzakirə olunmuşdur.\n“2-ci Bakı Ürək Günləri” beynəlxalq konqresinə həsr olunmuş mətbuat konfransı keçirilmişdir


Azərbaycanda "Şəfəq" və "Asiman" strukturları üzrə PSA tipli saziş payızda imzalanacaq - ARDNŞ\nAzərbaycanda "Şəfəq" və "Asiman" strukturları üzrə PSA tipli saziş payızda imzalanacaq - ARDNŞ\nEnergetika 6 İyul 2010 16:49 (UTC+04:00)\nAzərbaycan Respublikası Dövlət Neft Şirkəti (ARDNŞ) və Britaniyanın BP şirkəti Xəzərin Azərbaycan sektorundakı "Şəfəq" və "Asiman" perspektiv strukturlarının birgə kəşfiyyatı və işlənməsi layihəsi çərçivəsində PSA tipli müqaviləni cari ilin payızında imzalamaq niyyətindədirlər. Bu barədə çərşənbə axşamı ARDNŞ-nin yüksəkvəzifəli nümayəndəsi deyib.\nÇərşənbə axşamı şirkətlər bu layihə çərçivəsində əsas kommersiya prinsipləri üzrə saziş imzalayıblar.\nARDNŞ nümayəndəsinin sözlərinə görə, müqavilə 30 il müddətinə imzalanacaq. Kəşfiyyat müddəti gələcəkdə üç il uzadılmaq imkanı ilə dörd il təşkil edəcək. İlkin mərhələdə iki quyunun qazılması planlaşdırılıb. İkinci mərhələdə isə ehtiyac olacağı təqdirdə daha iki quyu qazılacaq.\nTərəflər istismar müddətinə keçəndə layihə çərçivəsində birgə operatorluq edəcəklər. Müqavilədə pay bölüşdürülməsi 50x50 sxemi üzrə nəzərdə tutulub.\nSazişin imzalanması zamanı ARDNŞ prezidenti Rövnəq Abdullayevin dediyinə görə, strukturun ehtiyatları 300-500 milyard kubmetr qaz səviyyəsində qiymətləndirilir.\n"Şəfəq" və "Asiman" strukturları Bakının cənub-şərqində və 125 km-də yerləşir. 2009-cu ilin iyulda ARDNŞ və BP şirkəti Londonda Xəzərin Azərbaycan sektorundakı "Şəfəq" və "Asiman" perspektiv strukturlarının birgə işlənməsinə dair "Qarşılıqlı anlaşma haqqında" memorandum imzalayıblar. Sazişin qüvvədə olma müddəti cari ilin iyulunda başa çatır.\nƏvvəllər blokda kəşfiyyat işləri aparılmayıb, blok suyun 650-800 metr dərinliyində yerləşir.\nBP "Azəri-Çıraq-Günəşli" neft-qaz yataqlar bloku və "Şahdəniz" qaz-kondensat yatağının işlənməsinə dair layihələrə rəhbərlik edərək Azərbaycanda əsas xarici neft investorudur. BP, həmçinin "Bakı-Tbilisi-Ceyhan" və "Bakı-Supsa" boru kəmərlərinin operatorudur.


“Balaca şahzadə” ekzistensializmin ən böyük əsərinə necə çevrildi?\n1942-ci ilin günəşli bir iyun günündə Antuan de Sent-Ekzüperi Nyu-Yorkda “Arnold” kafesində redaktor Kurt Hiçkokla nahar edirdi. İşləri qaydasında deyildi – fransız ordusunun buraxılmasından və Parisin təslim olmasından sonra işsiz qalmış, yaxın dostunu itirmiş, “İnsanların planeti” kitabının ekranizasiyası qeyri-müəyyən bir vaxta təxir edilmişdi.\nSent-Ekzüperinin başı yaman qarışıqdı. Süfrəyə həmişəki kimi şəkil çəkirdi. Bu, Hiçkoka maraqlı gəldi: “Kimi çəkirsən?” – soruşdu. – “Heç, elə-belə. Xəyalımdakı balaca dostumu”, – dedi Ekzüperi. O an Hiçkokun ağlına bir fikir gəldi və ona uşaqlar üçün nağıl yazmağı təklif etdi. Ekzüperi bu barədə heç vaxt düşünməmişdi.“Cənub poçt", "Gecə uçuşu", "Bürc" və "İnsanların planeti" romanlarının müəllifi idi, Fransız akademiyasının Böyük və ABŞ-ın Milli kitab mükafatlarının laureatı idi, amma heç vaxt nağıl yazmağı düşünməmişdi.\nDepressiyadan əziyyət çəkən Sent-Eks (dostları onu belə çağırırdı) başa düşür ki, belə bir vaxtda onun dadına ancaq uşaqların təmiz dünyası çata bilərdi. Beləcə, doqquz aydan sonra 1943-cü ilin aprelin 6-da “Balaca şəhzadə” nağılı çapdan çıxır.\nB-612 asteroidindən Dünyaya gələn sadəlövh oğlanın kədərli nağılı bir anda məşhurlaşmadı. Tənqidçilər nağılı soyuq qarşıladılar, oxucu isə onu anlamadı. Bir ildən sonra “Kommonvel” jurnalında tənqidçi Harri Lui Binsin resenziyası dərc edildi. Tənqidçi resenziyasında Ekzüperinin nağılını “insanı kövrəldən kədərli klassika” adlandırırdı.\nÜstündən bir neçə il daha keçir və alman filosofu Martin Haydeqqer “Balaca şəhzadə”ni “XX əsr ekzistensializminin ən böyük əsəri” adlandırdı.\nBəs Antuan de Sent-Ekzüperi nağılında oxucuya nə demək istəyirdi? Niyə yaradıcılığını araşdıran tədqiqatçılar nağılı avtobioqrafik əsər hesab edirdi? Bu suallara cavab vermək üçün gəlin, əsərə nəzər yetirək.\n“Bütün böyüklər uşaq olublar, amma bunu hamısı xatırlamır.”\nUşaqlıqda ona Tonio deyirdilər. Aristokrat ailəsində dünyaya gələn Ekzüperinin xoşbəxt uşaqlıq illəri Lion şəhərindəki böyük evdə və Sen-Moris-de-Remans sarayında keçmişdi. Yay gəldimi, Toni bağbana çiçək yetişdirməkdə kömək edər, yağış yağdımı, bacılarıyla çardağa çıxar, yolu şabalıd meşəliyinə düşdümü, ilbiz yarışı keçirərdi. Axşam düşüb şər qarışanda isə Sen-Moris küçələrində fənərləri alışdıran fənərçiyə tamaşa edərdi.\nO, öz küçə fənərini yandıranda sanki daha bir ulduz və ya bir gül yaranır. Küçə fənərini söndürəndə isə sanki gülü və ya ulduzu yatırdır. Bu çox gözəl məşğuliyyətdir. Gözəldirsə, deməli, həqiqətən də, faydalıdır.\nİllər keçir, çox şey dəyişir, amma Ekzüperi o qayğısız illəri heç vaxt unutmur. Anasına ünvanlanan bir məktubunda o yazır: “Mən əmin deyiləm ki, uşaqlıqdan sonra yaşamışam”.\nBaşqa planetdən Dünyaya gələn o qızılı saçlı oğlan Sent-Eksin bir vaxtlar itirdiyi və həsrətini çəkdiyi həmin balaca Toni idi.\nMən bağlı qutunun içindəki qoyunları görə bilmərəm, o isə görürdü. Görünür, mən bir az böyüklərə bənzəyirəm. Yəqin, bu, qocalıqdandır.\n12 yaşında ilk dəfə təyyarəyə minir. Təyyarəni idarə edən məşhur pilot Qabriel Vroblevski idi. Antuan havada duyduğu çəkisizlik və həyəcan hissinə birdəfəlik vurulur. Üstündən 10 il keçir və o əvvəlcə mülki, sonra isə hərbi pilot olmaq üçün imtahan verir. A-612 nömrəli ilk təyyarəsində əvvəlcə Tuluz-Perpinyan, sonra isə İspaniya və Dakar marşrutu üzrə poçt yükü daşıyır.\nBalaca şahzadənin hansı planetdən gəlməsini demək üçün məndə ciddi əsaslar vardı, o, B 612-ci asteroiddən gəlmişdi. Bu asteroid indiyə kimi yalnız bircə dəfə teleskopda görünmüşdü, onu 1909-cu ildə bir türk astronomu görmüşdü.\n1927-ci ilin oktyabrında Ekzüperi Kap-Cubi aerodromunun müdiri vəzifəsinə təyin edilir. Kap-Cubi indiki Tarfaya (Mərakeş) şəhərciyidir. Bütün çətinliklərə baxmayaraq, Ekzüperi Qərbi Saxarada üç il yaşayır.\nEkzüperi bacısı Didiyə yazdığı məktublarında ilanların və çöl tülkülərinin meydan suladığı bu ucsuz-bucaqsız qumlar aləmindən heyranlıqla bəhs edirdi. Məhz tənhalıqla keçən həmin illərdə o Saxaraya aşiq olmuş, ona vurulmuşdu.\n“Səhra mənim həmişə xoşuma gəlib. Bir qum təpəsinin üstündə oturursan. Heç nə görmürsən. Heç nə eşitmirsən. Bununla belə, bu sakitlikdə nə isə parıldayır, nə isə işarır...”\n1929-cu ildə Ekzüperinin səhradakı xidmət müddəti başa çatır. Çox keçmir ki, Argentinada, "Аeropostal" (sonralar "Eir Frans"ın tərkibinə daxil oldu) aviaşirkətinin bir şöbəsində texniki direktor vəzifəsinə təyin edilir. Bu taleyüklü bir hadisə idi, çünki artıq Latın amerika torpaqlarında Qızılgül boy atıb çiçək açmışdı. Gələcəkdə bu Qızılgül onun bircəciyinə çevriləcəkdi.\nGülün adı Konsuelo Suensindi. Ekzüperi Buenos-Ayresdə, “Los Amiqos del Arte” mərkəzində onunla tanış olanda Konsuelo 30 yaşındaydı. Uzunboy, sarışınlardan xoşu gələn Ekzüperi o gecə nədənsə bəstəboy qaraşından gözünü çəkə bilmir.\n“Balaca şahzadənin planetində bir cərgəlik ləçəklə bəzənmiş az yer tutan, heç kəsi narahat etməyən sadə güllər çox idi. Onlar səhərlər otların arasında pardaqlanıb açılar, axşamlar isə solub gedərdilər. Bu tənha çiçək hardansa bura düşmüş toxumdan əmələ gəlmişdi. Balaca şahzadə onu nəzərdən qoymurdu, çünki bu cücərti o biri cücərtilərdən fərqli idi, onlara oxşamırdı.”\nHəmin gecə onlar mərkəzdən birlikdə çıxırlar. Axşamın alatoranlığında o Konsuelanı öz təyyarəsinə mindirir, ikinci pilotun kreslosunda oturdur, təyyarəni havaya qaldırıb Buenos-Ayresin üstündə dövrə vurur. Ekzüperi o gecə ona “Cənub poçt”dan sətirlər oxuyur. İllər ötdükdən sonra “Qızıl gülün xatirələri” kitabında Konsuelo bu ilk görüş haqda belə yazır:\n“Gecə oyanmışdım. İsti bulyon gətirib qarnımı doyurdu. Sonra çəkdiyi kinoya baxdırdı.\n− Bu səfərlərdən sonra gördüklərimdir, − dedi.\nObrazlar qəribə bir hind mahnısının sədaları altında bir-birini əvəz edirdi. Mən daha dözə bilmirdim −bu adamın çox güclü aurası vardı, daxili aləmi hədsiz zəngindi.”\nBir neçə gündən sonra Konsuelo Ekzüperinin evlilik təklifinə razılıq verir.\n“O, çox məğrur gül idi…”\nOnların evliliyi asan başa gəlmirdi. Konsuelonun Materlink və Dali ilə dostluq münasibətləri vardı və bu, istedadlı, inadkar və temperamentli qadını ehtirasla sevən Ekzüperi üçün asan deyildi. Tez-tez hirslənir, inciyir, küsür, çıxıb gedir, sonra yenə qayıdırdı.\n"Mən gərək ona heç qulaq asmayaydım, − mənə ürək qızdıraraq dedi, − Güllərə qulaq asmaq, onları dinləmək yox, onlara baxmaq və onların ətrini iyləmək lazımdır. Mənim gülüm planetimə ətir saçırdı, amma ondan ləzzət ala bilmirdim. Pələng, caynaq söhbəti məni elə qıcıqlandırdı ki, lap mütəəssir oldum... Bu əhvalat məni mütəəssir etməli idi, həyəcanlandırmalı idi. Belə də oldu..."\nBu qadına duyduğu şübhə hissini o, “Balaca şahzadə”də qızıl güllərin bitdiyi bağla ifadə edirdi. Onun zaman-zaman “qəşəng, amma dəyərsiz” məşuqələri olmuşdur, lakin yalnız Konsuelo “onun üçün ətir saçır, həyatını nurlandırırdı.”\nHiçkokun nağıl yazma təklifini qəbul etməyə Ekzüperini razı edən məhz Konsuelo olmuşdur. Gecə uçuşlarında ulduzlara tamaşa edən edərkən Ekzüperi məhz bu nağıl barədə düşünür, xəyalında süjeti canlandırırdı.\nƏgər kimsə milyonlarla ulduzların arasında yeganə olan bir gülü sevirsə, özünü xoşbəxt saymaq üçün kifayətdir ki, o adam ulduzlara baxsın. O öz-özünə deyəcək: "Mənim Gülüm bax hardasa oralardadır..."\nQızıl gülün yaşadığı planetdəki sönmuş kraterlər Konsuelonun doğulduğu Salvadordakı üç vulkandır. Onlardan birinin (İsalko) püskürməyinə Antuan şəxsən şahid olmuşdu. Sönmüş maqmayla örtülü dağları Konsuelanın ata evinin pəncərəsindən tamaşa etmək mümkündü.\n"Onun fəaliyyətdə olan vur-tut iki vulkanı vardı. Onların üstündə səhər yeməyini qızdırmaq balaca şahzadə üçün rahat idi. Bu iki vulkandan başqa onun sönmüş bir vulkanı da vardı."\nKonsueloyla tez-tez toqquşan və ailədəki gərginlikdən yorulan Antuan 1935-ci ilin sonunda təyyarə ilə Parisdən Vyetnamın cənubuna, Sayqona uçaraq 98 saat 52 dəqiqəlik dünya rekordunu qırmağa qərar verir.\nKonsuelo onu nə qədər dilə tutsa da, 29 dekabrda səhər tezdən mexaniklə birlikdə təyyarəyə minib havalanır. Onlar Fransanı, Aralıq dənizini keçib Misirə, İsqəndəriyyəyə çatırlar. Yanacaq doldurub yola davam edirlər. Gecə yarısı Saxara çölülünüb üstündə uçan təyyarəni Qahirəyə çatdıqlarını sanan Ekzüperi aşağı endirir... və 270 km/s sürəti ilə nəhəng qum təpəsinə çırpılır. Təyyarə parçalanır, pilotla mexanik xoşbəxtlikdən sağ qalırlar. Ucsuz-bucaqsız səhrada tək-tənha idilər, üstəlik, yanacaqları da bitmişdi. Balaca termosdakı kofedən, bir az şərabdan, bir neçə üzüm salxımı və portağaldan başqa azuqələri yox idi. Axşama aclıq və susuzluqdan artıq ilğım görməyə başlamışdılar. Düz üç gün ac-susuz qızmar günəşin altında qaldıqdan sonra bədəvilər sayəsində qurtuldular.\n“Mən ilk gecəni səhra qumları üstündə yatmalı oldum. Bu qəza yeri yaşayış yerlərindən min mil aralıda yerləşirdi. Gəmidə qəzaya uğramış, dəryanın ortasında salın üstündə tənha qalmış adamdan da betər təcrid olunmuşdum.”\nFransaya onlar qəhrəman kimi qayıtdılar. Bundan sonra Ekzüperi qəzetlər üçün İspanyadakı “Vətəndaş müharibəsi”ndən yazılar yazır, “İnsanların planeti” kitabı üçün esselər qələmə alırdı.\n1939-cu ilin sentyabrın 4-də (Fransanın Almaniyaya müharibənin elan etdiyi günün səhəri) Ekzüperi Tuluza-Montodran hərbi aerodromuna gəlir. Onu 2/33 kəşfiyyat eskadrilyasına yazırlar. Burada o, 1940-cı ilin mayınadək – Üçüncü respublika təslim olanadək xidmət edir.\nOndakı nasizm nifrəti get-gedə artır, düşmən rejimə qarşı mübarizə arzusu gün keçdikcə güclənirdi. Sivilizasiyanın törətdiyi faciələrə qarşı müqavimət göstərə bilməyən Antuan bəşəriyyətin gələcəyindən qorxurdu. O, bu qorxunu “Balaca şəhzadə”də planeti məv edən nəhəng baobablarla təsvir edirdi.\n“Bunlar baobab toxumlarıdır. Planetin torpağı bu toxumlarla doludur. Bir baobabı vaxtında tanımasan sonra ondan yaxa qurtarmaq qeyri-mümkün olacaq. Bütün planeti başdan-başa bürüyəcək. Öz kökləri ilə torpağı dəlik-deşik edəcək.”\nMüharibə Ekzüperidən doğma Fransanı, yaxın dostu Anri Qiyomu almışdı. Kollaborasionist Vişi rejiminin qəti əleyhdarı olan Antuan 1940-cı ilin sonunda almanların mühasirəyə aldığı vətinini tərk edib Amerikaya köçməli olur.\n“Mən, ölümə məhkum etməyi sevmirəm, məncə, çıxıb buradan getsəm, yaxşıdır.”\nGöydələnlərin, küçələrdə sərgərdan dolaşan, sadə şeylərlə xoşbəxt olmağı bacarmayan insanların arasında o, özünü həqiqi mənada səhrada hiss edirdi. 1942-ci ilin qızmar yayında, Menhettonda yazırdı: “Səhra sizin zənn etdiyiniz yer deyil. Saxarada paytaxtdan daha çox həyat var. Və əgər həyat öz cazibəsini itiribsə, ölümlü insanlarla dolu şəhərin özü də bir səhradır,” (“Girova məktub”).\nMühacirin fransızlara bu xitabı “Balaca şahzadə” ilə eyni tarixdə dərc edilir və “kral”la “tacir”in dəyərlərini imtina edən nağılla səsləşirdi.“Girova məktub”da Ekzüperi sadə bir həqiqəti xatırladırdı: tiranlığın və manafenin hökm sürdüyü bir əsrdə bizim ən çox iki sadə şeyə ehtiyacımız var:təbəssümün bəxş etdiyi sevincə, və dostluğun səmimiyyətinə.\n"Əgər mənim həftədə əlli üç dəqiqə artıq vaxtım olsaydı, tələsmədən, yavaş-yavaş bulağa tərəf gedərdim..."\n“Balaca şahzadə” Amerikada çap olunandan iki həftə sonra Ekzüperi ABŞ-ı tərk edir. “Aclıq çəkənlərdən uzaqda qala bilmərəm”, − deyə yazır və böyüklərin dünyasında uşaqların xəyalları uğrunda mübarizəsini davam etdirmək üçün Cəzayirdə de Qolun azad Fransa ordusuna qoşulur.\n"İnsanların isə nəyisə yaxşı öyrənməsi üçün qətiyyən vaxtları yoxdur. Onlar dükanlardan hər şeyi artıq hazır vəziyyət-də alırlar. Dost satıcı, dost tacir olmadığından, insanların da dostu yoxdur."\n“Balaca şahzadə” yalqızlığın nağılıdır. Yolunu azan nağılın qəhrəmanı “insanlar yetirən bağban”ların azaldığı planetimizin müasir insanını xatırladır. Balaca Toni böyüklərin dünyasında itmişdir. Güllərin ətrini və yağışın səsini sevən o xoşbəxt uşaq xəyyaları puç olan bir yetkinə çevrilib. Bəşəriyyət poeziyaya, rənglərə və məhəbbətə artıq dəyər vermir.\n1944-cü ilin iyulun 31-də, ölümünə az qalmış Ekzüperi yazırdı: “Məni vursalar da, peşman deyiləm. Məni qorxudan gələcəkdəki qarışqa yuvasıdır. Xeyirxah robotlardan nifrət edirəm. Mən bağban olmaq üçün doğulmuşam.” Son səfərinə o“soyuducularla, siyasətlə, balanslarla və krosvodlarla artıq yaşaya bilmərəm” fikirləri ilə yollanmış və bir daha qayıtmamışdı.\nBuna nə ad qoymaq olar: intihar, fərarilik, yoxsa qəza, kimsə bilmir. Ekzüperi itkin düşmüşdü. 1998-ci ildə − pilotun itkin düşməyindən 45 il sonra − bir balıqçı Marsel sahillərinin birində üzərində “Antuan” və “Konsuelo” adları işlənmiş qolbağı tapır. Beş il sonra isə Aralıq dənizində Sent-Eksin son səfərinə çıxdığı təyyarənin qalıqları tapılır.\n"Əgər onda bir uşaq sizə tərəf gələrsə, gülərsə, əgər onun qızılı saçları varsa və əgər onu sorğu-sual edən-də cavab verməzsə, siz onun kim olduğunu anlayacaqsınız. Onda zəhmət olmasa, məni intizarda qoymayın, mənə təskinlik verin, onun qayıtması haqqında mənə tezliklə yazın..."\nVacib qeyd: “Balaca şahzadə” kitabından hissələrin tərcüməsi Əziz Gözəlov və Yaqut Qurbanova aiddir.\nQızı qaçan ana


Fergana\t Fev 2, 2022 0\nQazanılmış ürək qüsurları – ürəyin qapaq aparatının quruluş və funksiyasının pozulması ilə müşayiət olunan, ürəkdaxili qan dövranının pisləşməsinə gətirib çıxaran xəstəliklər qrupudur (qapağın stenozu, çatışmazlığı, müştərək və…\nFergana\t Yan 24, 2022 0\nAngioqrafiya- invaziv müayinə üsulu olub, xüsusi maddənin yeridilməsi yolu ilə damarların müayinəsidir. Müayinə olunan damardan (arteriya, vena və ya limfa damarı) asılı olaraq arteriaqragiya, fleboqrafiya və limfoqrafiya adlanır. Ümumi…\nFergana\t Yan 20, 2022 0\nKardiomiopatiya – ürək əzələsinin iltihabi, şiş və işemik mənşəli olmayan, kardiomeqaliya, proqressivləşən ürək çatışmazlığı və aritmiya ilə səciyyələnən birincili zədələnməsidir. Dilatasion, hipertrofik, restriktiv və aritmogen…\nFergana\t Yan 5, 2022 0\nSakitlik stenokardiyası – provokasiyaedici amillərin iştirakı olmadan döş sümüyü arxasında qəfil yaranan ağrı tutmasıdır. Stenokardiya tutması fiziki sakitlik halında inkişaf edir, ifadəli və uzunmüddətli anginoz ağrılar, boğulma,…\nFergana\t Dek 10, 2021 0\nSəyrici aritmiya (qulaqcıqların fibrillyasiyası) – ürəyin ritm pozğunluğu olub, qulaqcıqların sürətli, xaotik oyanması və yığılması və yaxud qulaqcıq əzələ liflərinin ayrı-ayrı qruplarının fibrillyasiyası ilə müşayiət edilir. Səyrici…\nFergana\t Noy 1, 2021 0\nArterial hipotoniya – arterial təzyiqin dayanıqlı və ya müntəzəm azalması olub, sistolik təzyiqin 100 mm.c.süt.-dan, diastolik təzyiqin isə 60mm.c.süt.-dan aşağı olması ilə xarakterizə edilir. Arterial hipotoniya başgicəllənmə,…\nFergana\t Okt 29, 2021 0\nMədəcik ekstrasistoliyası –ürəyin ritm pozğunluğunun mədəciklərin növbədən kənar, vaxtından əvvəl yığılmaları ilə səciyyələnən formasıdır. Ürək fəaliyyətində fasilələrin yaranması hissi, başgicəllənmə, anginoz ağrılar, boğulma,…\nMədəciklərarası çəpər qüsuru\nFergana\t Okt 21, 2021 0\nMədəciklərarası çəpər qüsuru – sağ və sol mədəcik arasında patoloji əlaqənin olması ilə səciyyələnən anadangəlmə ürəkdaxili anomaliyadır. Təngnəfəslik, fiziki inkişafın ləngiməsi, tez yorulma, taxikardiya, «ürək donqarı» ilə təzahür…\nKardial X sindromu\nFergana\t Sen 29, 2021 0\nKardial X sindromu – koronar arteriyalarda heç bir dəyişiklik baş vermədən miokardın oksigenlə təchizatının azalması nəticəsində yaranan patoloji vəziyyətdir. Gərginlik stenokardiyasının əlamətləri: ürək nahiyəsində fiziki yüklənmə və…


05:19 27 Iyun 2019\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV “Formula-1” Avropa Qran-pri yarışlarını izləyəcək turistləri Azərbaycanda bir sıra yeniliklər gözləyir\n“Formula-1” Avropa Qran-pri yarışlarını izləyəcək turistləri Azərbaycanda bir sıra yeniliklər gözləyir\nBir neçə gündən sonra Bakıda keçiriləcək “Formula-1” Avropa Qran-pri yarışlarına turizm sektoru da ciddi hazırlaşır. Qonaqları məmnun edəcək hazırlıqlar və ümumiyyətlə yay turizm mövsümü ilə bağlı Mədəniyyət və Turizm Nazirliyinin İnformasiya və ictimaiyyətlə əlaqələr şöbəsinin müdiri Vüqar Şixəmmədov AZƏRTAC-a məlumat verib.\nO, deyib: “ “Formula-1” yarışlarından əvvəl və sonra paytaxta yaxın ərazilərdə olan qoruqlara, abidələrə turlar təşkil ediləcək. Artıq bütün mədəniyyət müəssisələri tərəfindən iyunun 14-dən 21-dək mədəniyyət proqramları hazırlanıb. Turistlərin Bakıda şəhər gəzintisini təmin etmək məqsədilə yeni avtobuslar da alınıb. Üç avtobus və 3 mikro avtobus qonaqların xidmətində olacaq”\nOnun sözlərinə görə həm paytaxt Bakı, həm də bölgələr üzrə turizm sektoru mövsümə tam hazırdır. Şimal istiqamətində “Şahdağ” Turizm Mərkəzinin yay turizm imkanlarından da turistlər istifadə edə biləcəklər. Bu il müəyyən fasilədən sonra həm yay idman növləri, həm turistlərin dağ turizm imkanlarından səmərəli istifadəsi ilə bağlı geniş xidmətlər təklif olunacaq. Şimal-qərb istiqaməti üzrə bir sıra rayonlarda turistlərin əyləncəsi, mədəni proqramların təşkili ilə bağlı yeniliklər, axşam konsertlərinin keçirilməsi də nəzərdə tutulur. Bütün bunlar isə ölkəmizə gələn turistlərin sayının artacağını deməyə əsas verir.\nAbşeron kurortları MDB məkanında ən populyar kurortların ilk beşliyinə daxildir02:06 11.06.2016\n“AITF 2019” sərgisində dünyanın 17 ölkəsindən 189 şirkət və təşkilat iştirak edəcək02:06 11.06.2016\nAzərbaycan MDB-də ekskursiya turizminin üç ən yaxşı istiqamətindən biridir02:06 11.06.2016\nAzərbaycan ABŞ-ın ən böyük turizm sərgisində təmsil olunub 02:06 11.06.2016\nQız qalası MDB məkanında beş ən populyar romantik yerdən biridir02:06 11.06.2016\nXarici turistlər Azərbaycanda alman irsinə göstərilən tolerant münasibətdən məmnun qalıblar02:06 11.06.2016


Fevral ayının 22-si ilin ilk çərşənbəsidir.\n21.02.2022 16:03 2 dəq oxuma\nFevral ayının 22-si ilin ilk çərşənbəsi - Su çərşənbəsi qeyd olunacaq.\nQeyd edək ki, Nazirlər Kabinetinin qərarına əsasən bu il mart ayının 20, 21, 22, 23, 24-ü Novruz bayramıdır. Martın 20-si bazar gününə təsadüf etdiyi üçün Əmək Məcəlləsinin 105-ci maddəsinin 5-ci bəndinə əsasən iş və istirahət günlərinin yeri dəyişdiriləcək, 25 mart qeyri-iş günü olacaq. Beləliklə, 19, 26 və 27 mart tarixləri də şənbə və bazar günlərinə təsadüf etdiyi üçün Novruz bayramı ilə əlaqədar 9 gün ardıcıl (19, 20, 21, 22, 23, 24, 25, 26 və 27 mart) iş olmayacaq.


İran Azərbaycanla sərhəddə yeni aeroport tikəcək - ATV.AZ\nİran Azərbaycanla sərhəddə yeni aeroport tikəcək\n17.12.2014 16:29 762 dəfə oxunub\nİran Azərbaycanla sərhəddə Araz azad ticarət-sənaye zonasında yeni aeroport tikəcək.ATVxəbər.az Trend-ə istinadən xəbər verir ki, bunu Araz azad ticarət-sənaye zonası təkilatının baş direktoru Möhsün Xadim Ərəbbaği deyib. Bu barədə Mehr agentliyi xəbər verib.\nM.X.Ərəbbaği deyib ki, yeni aeroportun tikintisi 2 ilədək başa çatacaq: “Araz azad ticarət-sənaye zonasının özünəməxsus yeri var, bu zonada infrastrukturun inkişaf etdirilməsi məqsədilə Araz aeroportunun tikilməsi üçün lazımi lisenziya alınıb”. Onun sözlərinə görə, Araz hava limanı 300 hektar ərazidə insa olunacaq: "Araz aeroportunun tikintisi üçün vəsait ayırılıb. Hava limanında iri təyyarələrin enişi üçün də şərait yaradılacaq. Burada sərnişindaşıma ilə yanaşı, sənaye və kənd təsərrüfatı məhsullarının daşınması da həyata keçiriləcək".\nQeyd edək ki, İranın Azərbaycanla həmsərhəd olan Culfa rayonu ərazisində 9 il əvvəl yaradılan Araz azad ticarət-sənaye zonası 53 min hektar ərazini əhatə edir. Culfa şəhərindən başlayaraq Xudafərin, Canənlu və Qulubəyli kəndlərinə kimi uzanır. Zonanın Culfa şəhərində ərazisi 21 min hektar təşkil edir. Zonanın ən böyük hissəsi, yəni 33 min hektar sahəsi Qulubəyli-Xudafərin bölgəsində yerləşir. Artıq Azərbaycandan da bir neçə sahibkar bu zonada sərmayə qoyub


MEK-də Müstəqilliyin bərpasının 30-cu ildönümü qeyd olunub +FOTO=4\nBu gün Azərbaycan Milli Elmlər Akademiyasının Mərkəzi Elmi Kitabxanasında Azərbaycan Respublikasının Dövlət Müstəqilliyinin Bərpası Günü münasibətilə tədbir keçirilib.\nTədbirdə çıxış edən AMEA MEK-in baş direktoru, professor Məmməd Əliyev öncə müstəqilliyimizin bərpa edilməsinin 30-cu ildönümü münasibətilə bütün kitabxana əməkdaşlarını təbrik edib. Baş direktor bildirib ki, Azərbaycan müstəqilliyinin ilk illərində ağır sınaqlardan keçərək çoxsaylı təhlükələrlə üzləşmişdir. Professor vurğulayıb ki, məhz bu şəraitdə xalqın təkidi ilə hakimiyyətə qayıdan ulu öndər Heydər Əliyevin misilsiz xidmətləri sayəsində müstəqilliyin yenidən itirilməsi təhlükəsinin qarşısı alındı. “Ümummili liderimizin layiqli davamçısı Prezident İlham Əliyevin rəhbərliyi ilə Azərbaycanın milli maraqları əsasında müstəqil xarici siyasət yürüdülüb və məqsədə doğru daim inamlı addımlar atılıb. Bütün bunların nəticəsi kimi ilk dəfə olaraq bu günü qalib xalq kimi qeyd edirik!”- deyə baş direktor bildirib.\nMəlumat üçün onu da qeyd edək ki, MEK-də 18 oktyabr- Müstəqilliyin Bərpası Günü ilə əlaqədar sərgi təşkil olunub. Koronavirus pandemiyası ilə əlaqədar yaranmış iki illik fasilədən sonra ənənəvi formatda keçirilən ilk sərgi karantin rejimi tələblərinə tam əməl olunmaqla oxucuların ixtiyarına verilib.\nSərgidə İrfan Ülkü “Qırmızı ulduzdan hilala. Heydər Əliyevin fırtınalı həyatı”, “Müstəqil Azərbaycan. Independent Azerbaijan- 20 il.year”, Nəsiman Yaqublunun Azərbaycan xalqının 1920-1991-ci illərdə sovet rejiminə qarşı apardığı mübarizə haqqında “Azərbaycan Milli Azadlıq Hərəkatı Ensiklopediyası”, İradə Hüseynovanın “Müstəqilliyimizin təminatçısı” və “Müstəqil Azərbaycan dövlətinin qurucusu”, “Haydar Aliyev ve Azerbaycanda yeni devlet kuruculuğu”, Həsən Mirzəyevin “Heydər Əliyev Azərbaycan Respublikasının memarı, xilaskarı və qurucusudur”, Həsən Həsənovun “Birinci Respublikaya aparan yolda. Azərbaycan tarixi oçerkləri”, “Haydar Aliyev ve Azerbaycanın yükselişi, çöküşü ve yeniden yüksəlişi”, “Azərbaycanı dünyaya, dünyanı Azərbaycana tanıdan dahi. Ulu öndər Heydər Əliyevin xarici səfərləri fotoşəkillərdə (1993-2003)” kitabları ilə yanaşı, Azərbaycan dövlətçiliyinin tarixini öyrənən mütəxəssislər, tədqiqatçılar, həmçinin müasir Azərbaycan tarixi ilə maraqlanan geniş oxucu kütləsinin marağına səbəb olacaq digər nəşrlər təqdim olunub.\nOksford Universitetinin nümayəndələri RSXM-də məruzələrlə çıxış ediblər - FOTO


Ölkədə gəlir azalır, xərc artır, hər şey bahalaşır – Faktlar - Reportyor\nÖlkədə gəlir azalır, xərc artır, hər şey bahalaşır – Faktlar\nDövlət Gömrük Komitəsinin (DGK) təqdim etdiyi məlumata əsasən apardığımız hesablamalar göstərdi ki, bu ilin yanvar-fevral aylarında Azərbaycana idxal olunan yeyinti məhsullarının dəyəri ötən ilin eyni dövrünə nisbətən 4,9% çox olmuşdur.\nBelə ki, 2020-ci ilin ilk iki ayında ölkəyə 227 milyon 267 min dollar dəyərində yeyinti məhsulları idxal edilmişdir ki, bu da keçən ilin anoloji dövrü ilə müqayisədə 10 milyon 673 dollar çoxdur. Bu ilin yanvar-fevral aylarında yeyinti məhsullarının ümumi ölkə idxalında çəkisi 14,3% təşkil edib. Xatırladım ki, keçən ilin eyni dövründə bu göstərici 12,1% olmuşdur.\nBu ilin yanvar-fefral aylarında əvvəlki illərin göstəricilərindən fərqli olaraq bir sıra yeyinti məhsullarının idxal dəyərində ciddi artım olduğunu görürük. Misal üçün, 2019-cu ilin ilk iki ayı ilə müqayisədə 2021-ci ilin eyni dövründə ölkəyə idxal edilən 1 ton südün idxal dəyəri 18,75%, bitki yağlarının idxal dəyəri 66,9%, buğdanın idxal dəyəri 14,4%, meyvə-tərəvəzin idxal dəyəri 3,4% artmışdır. Qeyd etməliyəm ki, BMT-nin Ərzaq və Kənd Təsərrüfatı Təşkilatı (FAO) 2020-ci ilin dekabr ayına nisbətən bu ilin yanvar ayında ərzaq mallarının qiymətləribdə 4,3% artım olduğunu qeyd etmişdir. FAO-nun məlumatına görə dünyada bitki yağlrının, süd məhsullarının, o cümlədən kərə yağının qiymətləri artmışdır. İstehsalın azalması və artan tələb şəkərin qiymətinin 6,4% artımına səbəb olmuşdur. Fevral ayında taxıl məhsulları yanvar ayına nisbətən orta hesabla 1,2 faiz yüksəlmişdir. Ətin qiyməti isə 0,6% artıb.\nAzərbaycanda 2021-ci ilin yanvar-fevral aylarında 2020-ci ilin eyni dövrü ilə müqayisədə ət, kərə yağı, çay və buğda idxalında azalma baş vermişdir (Cədvəl 1). Lakin yuxarıda qeyd edildiyi kimi ümumi yeyinti məhsullarının idxalı 4,9 faiz artmışdır. Meyvə tərəvəz idxalında fiziki çəkidə artım 12,8%, dəyər ifadəsində 24,7%, düyü idxalı fiziki çəkidə 22,8%, dəyər ifadəsində 39,1%, bitki və heyvan mənşəli yağların idxalı dəyər ifadəsində 3,7%, süd idxalı dəyər ifadəsində 0,2% artmışdır.\nCədvəl 1. 2020-ci və 2021-ci ilin yanvar-fevral ayları üzrə yeyinti məhsullarının idxalı (miqdarı ton, dəyəri min dollar). Mənbə: Dövlət Gömrük Komitəsi\nQeyd etməliyəm ki, bu ilin iki ayı ərzində buğda idxalında ciddi azalma müşahidə olunur. Baxmayaraq ki, 2020-ci ildə buğda istehsalı kəskin şəkildə (311 min ton) azalmışdır. Görünür yaxın aylarda buğda idxalında da artım baş verəcək. Onu da qeyd etməliyəm ki, bu ilin fevral ayı ərzində ölkəyə idxal edilən arpa və qarğıdalının həcmi artdığı üçün Dövlət Gömrük Komitəsi həmin məhsulları “idxalda əsas mallar” qrupuna salmışdır. Belə ki, DGK-nin təqdim etdiyi məlumata görə, bu ilin fevral ayında ölkəyə 1 milyon 843 min dollar dəyərində 9 min 211 ton arpa, 3 milyon 173 min dollar dəyərində 10 min 762 ton qarğıdalı idxal edilmişdir.\nBu ilin ilk iki ayında ölkənin qeyri-neft sektorunda əsas ixrac məhsulu olan meyvə-tərəvəzin ixracı fiziki çəkidə 5,9 faiz artsa da, dəyər ifadəsinda 6,7 faiz azalmışdır (Cədvəl 2). Belə ki, yanvar-fevral aylarında əvvəlki ilin eyni dövrü ilə müqayisədə 3 774 ton daha çox meyvə-tərəvəz ixrac edildiyi halda, eyni adda məhsulun idxalından əldə edilən gəlir 5 milyon dollardan çox azalmışdır. Bu müddət ərzində alma ixracında azalma 2,1 dəfə fiziki çəkidə, 2,3 dəfə isə dəyər ifadəsində, pomidor ixracı 28,5% fiziki çəkidə, 42,4 faiz isə dəyər ifadəsində, meşə fındığı ixracı 17,2% fiziki çəkidə, 14,6% dəyər ifadəsində azalmışdır. Xurma ixracında fiziki çəkidə 2 dəfə artım baş versə də, yuxarıda qeyd edildiyi kimi ümumi meyvə-tərəvəz ixracından əldə edilən gəlir keçən ilin eyni dövrü ilə müqayisədə 5 milyon dollardan çox azalmışdır. Bu ilin yanvar-fevral aylarında çay ixracı fiziki çəkidə 12,7%, dəyər ifadəsində isə 4,4 faiz azalmışdır.\nCədvəl 2. 2020-ci və 2021-ci ilin yanvar-fevral aylarında kənd təsərrüfatı məhsullarının ixracı (miqdarı ton, dəyəri min dollar). Mənbə: Dövlət Gömrük Komitəsi\n2021-ci ilin yanvar-fevral aylarında 2020-ci ilin analoji dövrü ilə müqayisədə dəyər ifadəsində süd məhsulları; quş yumurtası; təbii bal və sair heyvan mənşəli ərzaq məhsulları idxalı 6,9%, tərəvəz və bəzi yeməli meyvəköklülər və kök yumruları 26,7%, yeməli meyvələr və qoz-fındıq 6,5%, heyvan və ya bitki mənşəli piylər və yağlar 3,7%, taxıldan, undan, nişastadan və ya süddən alınan hazır məhsullar 17,4%, müxtəlif ərzaq məhsulları 44,2%, şəkər və şəkərdən hazırlanan qənnadı məmulatları idxalı 2,2 dəfə, düyü idxalı 39,1% artmışdır (Cədvəl 3)..\nCədvəl 3. 2020-2021-ci illərin yanvar-fevral aylarında mal qrupları üzrə idxal (min ABŞ dolları). Mənbə: DGK\nBeləliklə, yeyinti məhsullarının idxalı üçün xərclər artdığı halda, təəssüflər olsun ki, ixrac olunan məhsullardan əldə edilən gəlirlər azalmaqda davam edir. Belə ki, 2021-ci ilin ilk iki ayında meyvə-tərəvəz ixracı 6,7%, o cümlədən meşə fındığı ixracı 14,6%, pomidor ixracı 42%, alma ixracı isə 2,3 dəfə azalmışdır. Bununla yanaşı bu ilin yanvar-fevral aylarında keçən ilin eyni dövrü ilə müqayisədə meyvə-tərəvəzin idxal dəyəri 1,4%, buğdanın idxal dəyəri 15,4%, düyünün idxal dəyəri 13,2%, bitki və heyvan mənşəli yağların idxal dəyəri 44,1%, südün idxal dəyəri 2,2 faiz artmışdır. Yəni idxalla məşğul olan sahibkarlər əvvəlki illərdən fəqli olaraq adı sadalanan məhsulların hər bir tonunun idxalı üçün daha cox valyuta xərcləməli olmuşlar. Ölkəyə idxal edilən ərzaq mallarının və kənd təsərrüfatı məhsullarının qiymətlərinin artımı öz növbəsində bazarlarda qiymətlərin qalxmasına səbəb olmuşdur. Ümumiyyətlə bu ilin fevral ayından başlayaraq əsas ərzaq mallarının qiymətlərində ciddi artım olduğu müşahidə edilir. Dövlət Statistika Komitəsi cari ilin fevral ayında əvvəlki aya nisbətən bir sıra ərzaq mallarının və kənd təsərrüfatı məhsullarınının qiymətlərində artım olduğunu qeyd edib. Komitə bir neçə gün əvvəl açıqlamasında bildirib ki, un, manna və qarabaşaq yarması, makaron məmulatları, peçenye, vafli, toyuq əti, təzə və dondurulmuş balıq, süd, yoqurt, xama, kəsmik, pendir, yumurta, kərə və bitki yağları, limon, portağal, naringi, banan, alma, armud, heyva, nar, xurma, fındıq, şabalıd, kələm, xiyar, pomidor, balqabaq, bibər, badımcan, kartof, soğan, sarımsaq, şəkər və şəkər tozu, şokolad məmulatları, çay, kola içkisi, meyvə şirəsi və arağın qiymətində artım baş verib. Əlbəttə ki, qiymət artımına dizel yanacağının qiymətinin 33%, benzinin qiymətinin 11% artımı da öz təsirini göstərib. Çünki ərzaq və kənd təsərrüfatı məhsullarının daşınma xərci artıb. Belə ki, ərzaq malları və kənd təsərrüfatı məhsullarının anbarlara və anbarlardan marketlərə daşınması yük maşınları ilə həyata keçirilir ki, həmin nəqliyyat vasitələrinin mühərikləri də dizel yanacağı və benzinlə işləyir. Daşınma xərcləri öz növbəsində malın, məhsulun xərcini artırır. Ticarətlə məşğul olan sahibkarlar isə artan xərclərini satışa çıxardıqları malın, məhsulun qiymətlərini artırmaqla kompensasiya edirlər.\nTəəssüflə qeyd etməliyəm ki, pandemiya ilə bağlı yaranmış vəziyyətdən istifadə edərək əksər ölkələr ixrac məhsullarının qiymətlərini kəskin şəkildə qaldırıblar. BMT-nin Ərzaq və Kənd Təsərrüfatı Təşkilatının yaydığı məlumatda da bildirilir ki, dünyada bitki yağlrının, ətin, süd məhsullarının, o cümlədən kərə yağının, şəkərin, taxıl məhsullarının qiymətləri artmışdır. Vəziyyətin belə hal ala biləcəyi ilə bağlı hələ keçən ilin əvvəllərində Azərbaycan hökumətini xəbərdar etmişdik. ASTNA.biz saytında “Pandemiya aqrar siyasətə yenidən baxılmasını tələb edir” başlığı altında gedən yazıda qeyd etmişdik ki, pandemiya ilə bağlı yaranmış vəziyyət bir sıra ölkələri xarici ticarət əlaqələrinə öz maraqlarına uyğun olaraq yenidən baxılmasını zəruri edəcək. Bu mənada Azərbaycan hökuməti aqrar siyasətə yenidən baxmalıdır. Hökumətin qarşısında duran ən əsas vəzifə əhalinin ərzaq və kənd təsərrüfatı məhsullarına olan təlabatının daxili istehsal hesabına maksimum ödənilməsi olmalıdır. Azərbaycanda əhalinin ərzaq təminatının daxili istehsal hesabına tam ödənilməsini həyata keçirmək üçün bütün resurslar mövcuddur.\nRobotlar gəlir, uşaqlarımız sabah kim olacaq?\nGecənin oyunları: Serbiya – Portuqaliya, Norveç – Türkiyə…\nGecənin oyunları: Serbiya - Portuqaliya, Norveç - Türkiyə...\nPaşinyan Putinlə görüşə gedir\nPərvin qısa ətəkdə heyran etdi - Foto


"Əvvəlki sənətkarlar ad qoyub gedirdilər" - sherg.az\n2019-01-11 14:03:35 | 122 dəfə oxunub\n"Əvvəlki sənətkarlar ad qoyub gedirdilər"\nBabək Niftəliyev: "İndikilər isə çalışır ki, çörəkli bir mahnı alsın, ayda beş toyu olsun"\nBu gün hamı səhnədən, səhnəmizdə baş verən ucuz musiqilərdən danışır. Teleməkanlarımızı bayağı mahnılar bürüyüb. Səbəblər çoxdur, hansından danışaq? Azərbaycan səhnəsinin bugünkü durumundan Əməkdar artist, xanəndə Babək Niftəliyev «Şərq»ə danışdı.\n- Muğam sahəsində vəziyyət yaxşı olsa da, ümumilikdə Azərbaycan səhnəsi bayağı olub…\n- Muğam sahəsində böyük inkişaf var. Çünki dövlətimiz, dövlət başçımız və xanımı Mehriban xanım Əliyevanın dəstəyi ilə muğam sahəsinə qayğı göstərilir, inkişaf edir. Əvvəllər belə deyildi. Bunu bizim ustad sənətkarlarımız da təsdiqləyər ki, muğam sahəsinə gəlmək, bu sahədə olmaq çətin idi. İndi şükür Allaha, xanəndələr üçün hər bir şərait yaradılıb. Azərbaycanda Beynəlxalq muğam müsabiqələrinin təşkili, muğam mərkəzlərinin inşası, bərpası bu sahəyə olan diqqətin bariz nümunəsidir. Muğam müsabiqələrinin keçirilməsi gənclərdə muğam sənətinə marağı, sevgini çoxaltdı. Peşəkar şəkildə muğam sənəti ilə məşğul olmaq üçün imkanlar yaradılıb. Ancaq ümumilikdə Azərbaycan səhnəsindən danışmalı olsaq, həqiqətən orda vəziyyət çox acınacaqlıdır. Xüsusilə də estrada sahəsində dediyiniz bayağılıq, şitlik baş alıb gedir.\n- Sizcə, estrada sahəsində ciddi ənənələri olan Azərbaycan estrada səhnəsi niyə belə ucuz olub?\n- Səbəbləri çoxdur. Ən böyük səbəblərdən biri odur ki, hamı toy bazarında olmağa çalışır. Müğənnilərin əksəriyyətinin bir məqsədi, marağı var - təqvimlə toyu çox olsun. Sənət üçün səhnəyə gələn demək olar yoxdu. Mahnıların bayağılığına gəlincə, estrada sahəsində olanlar altı-səkkizlik ucuz mahnıların arxasınca qaçırlar. Daha dəqiq desək, çörək gətirən, amma peşəkar musiqidən tam uzaq mahnılara müraciət edənlər çoxalıb. Çünki bu mahnıları ifa etmək də asandı, gəliri də çoxdu. Meyxana üslublu musiqilərlə toylarda daha çox pul qazanmaq mümkündür. Amma bir az sənətinə dəyər verən, səhnəyə sənət naminə gələn müğənni ucuz musiqilərin, mövsümi mahnıların arxasınca qaçmır.\n- Sizə o musiqiləri ifa etmək təklifi olurmu?\n- Təbii ki, elə musiqiləri mənə də təqdim ediblər. Sadəcə mən toyda pul qazanmaq xatirinə sənətimi ucuz göstərə bilmərəm. Bu gün sənət göstərmək yaddan çıxıb. Hamı çalışır ki, çörəkli bir mahnı alsın, ayda beş toyu olsun. Bu da zamanın tələbidir. Hamı istəyir toyu çox olsun.\n- Bəs niyə «sabah sənətdə adım qalacaqmı» sualını kimsə özünə ünvanlamır?\n- Əvvəlki sənətkarlar ad qoyub gedirdilər. Sənətdə qalmaq üçün çalışırdılar. Üzeyir Hacıbəyovdan tutmuş Tofiq Quliyevə qədər, sənət üçün çalışıblar, yazıblar. Onlar toy repertuarı ilə məşğul deyildilər. Bu gün bəstəkarlar demək olar yaxşı mahnılar yazmırlar. Yaxşı bəstəkarlar var, sadəcə ciddi musiqiyə tələbat olmur deyə onlara müraciət edən də olmur. Çörək gətirən, «partladan» mahnılara tələbat var. Amma sənətkardan söhbət gedirsə, o mütləq mahnının melodiyasına, mətninə önəm verir, bayağı mahnı oxumağı sənətinə yaraşdırmır. Mən də o bayağı, çörəkli mahnıları oxuya bilərəm. Bəlkə də oxusam daha çox populyar olaram, qazancım daha çox olar. Amma buna yol vermirəm. Mən hər bir ifamı tarixə yazıram. Bu sənətə gəlmisənsə, tarixdə qalmaq lazımdır.


TƏRK EDİLMİŞ GƏLƏCƏYİMİZ – REPORTAJ – FOTOSESSİYA - Reportaj - Xəbərlər - SİMSAR.az | Bizi özünüzə Simsar bilin!\n10:12 - Mahir Mehdi: "Vuruldum"\n17:48 - Hacı Şahin Həsənlinin ilk kitabı işıq üzü görüb\n11:13 - İlham Əliyev Qurban bayramı münasibətilə Azərbaycan xalqına təbrik edib\n10:55 - Tanınmış jurnalist vəfat etdi\n09:55 - Ermənistan atəşkəs rejimini 35 dəfə pozub\nMahir Mehdi: "Vuruldum" Hacı Şahin Həsənlinin ilk kitabı işıq üzü görüb İlham Əliyev Qurban bayramı münasibətilə Azərbaycan xalqına təbrik edib Tanınmış jurnalist vəfat etdi\nTƏRK EDİLMİŞ GƏLƏCƏYİMİZ – REPORTAJ – FOTOSESSİYA\nBurada heç nə dəyişməyib... Bircə yeni gələn uşaqlardan başqa...\nDeyirlər onların bir gülüşü üçün dünyamızı qurban verərik. Amma bu fikrin nə qədər şişirdilmiş olduğunu 7 saylı Suraxanı Xüsusi İnternat evində olarkən anladım. Bura adından göründüyü kimi Xüsusi İnternat evi olsa da, heç bir məntiqə və qanuna uyğun olmayaraq burada normal və qüsurlu uşaqlar birlikdə yaşayırlar.\n7 saylı Suraxanı Xüsusi İnternat evinə gələrkən ilk növbədə diqqətimi çəkən inernat evinin qabağındakı zibilxana oldu. Bu zibilxana uşaqların sağlamlığı üçün olduqca təhlükəlidir. Elə internat evində olarkən bunun şahidi olduq. Biz orda olarkən zibilxananı yandırmışdılar və ətrafa yayılan tüstüdən gözümüz yaşarır, üfunət qoxusundan isə ürəyimiz bulanırdı. Amma burda belə incəliklərə fikir verən, məhəl qoyan kimdir?! Əslində bu zibilxana söhbəti ilə oxucuda internat evinin xaricindəki vəziyyət haqqında təsəvvür formalaşdırmağa çalışdıq. Məncə, zibilxana bu işdə öz rolunu oynadı. İndi isə internatın içinə girib ordakı vəziyyətlə maraqlanmaq məqamıdır. İnternat evinə girməmiş içərinin də ətrafdakı kimi olacağını düşünürəm. Bu düşüncələrdə internat evinin içinə addımımı atar-atmaz, fikirlərimdə yanılmadığımın şahidi oluram. İnternat evinə daxil olanda, oradakı antisanitariyadan artıq hər şey bəlli olur. İçəridəki pis qoxu bütün binanı cənginə alıb.\nKeçən il 7 saylı Suraxanı Xüsusi İnternat evinə - məsum, qayğıya ehtiyacı olan uşaqları görməyə iki dəfə gəlmişdim. Ancaq keçən ildən bu yana burada heç nə dəyişməyib... Bircə yeni gələn uşaqlardan başqa...\nHəyat mənbəyi adlandırdığımız su burada ən böyük problemdir. İllərdir burdakı su problemi öz həllini tapmır. Yayın qızmar günlərində uşaqlar su üzünə həsrətdirlər. Ancaq görünür, bu problem internat evinin müdirəsinin maraq dairəsində belə deyil.\nUşaqlarla tanışlığım ilk dəfə keçən il 22 İyun – “ Mətbuat günü” nə aid tədbirin orada keçirilməsi ilə bağlı oldu. Yaxşi ki, ora getdim və oradakı şəraiti gördüm. Və budur – yenə ora yolum düşüb. Ötən ildən qalma problemlər isə heç bitməyib, əksinə bir neçəsi də əlavə olunub.\nUşaqlarla əylənmək...bu, sadəcə onlara bəxş olunmuş bir anlıq sevinc idi. Bəs sonra?..sonra yenə də ümidlə dolu gözlər yollara zillənəcək...\nYemək otağına yollanırıq. Antisanitariya burada da öz sözünü deyir. Pis qoxu, mətbəxdəki pişik burada yemək yeməyin düzgün olmadığını göstərsə də , uşaqlara hər gün bu antisanitar yerdə yemək verilir. Bu isə uşaqlarımızın – yəni gələcəyimizin xəstəliklə böyüməsini labüdləşdirir.\nMaraqlıdır ki, buradakı uşaqlar normal həyat şəraitində yaşayan uşaqlardan da bilikli və mədəniyyətlidirlər. Nikita adlı bir oğlanın bizimlə nəzakətli danışığı, davranışı və simasını heç vaxt unutmayacağam...\nBurdakı uşaqların çoxu bu gün gənclərin baş bəlasına çevrilən rus dilini çox yaxşı bilir və bu dildə sərbəst danışırlar. Aralarında dinlə maraqlanan, Namaz qılıb, Oruc tutanlar da var. Bəs niyə bu uşaqlara lazımı diqqət göstərilmir? Suya, yeməyə, sevgiyə, təhsilə, qayğıya olan ehtiyacları ödənilmir? Dövlətin uşaq evlərinə ayırdığı maddi vəsait hara gedir? Cavabı tələb olunan bu suallara çətin ki, cavab verən tapılsın. Öyrənmişik axı, nələrisə ört-basdır eləməyə... Elə bunu da, digərləri kimi yola verəcəklər, gedəcək, vəssalam...\n7 saylı Suraxanı Xüsusi İnternat evində bir oğlanla söhbətim daha maraqlı alındı. Orxan adlı bu uşaq deyir: “Burda qalmaq mənə anamla qalmaqdan daha çox sərf edir. Burda istədiyim vaxt girib-çıxa bilirəm. Tatuaj dizayn edib, eskizlerimi verib, bundan pul qazanıram”.\nBurdakı uşaqların geyimindən cin hürkür. Üst-başları cırıq və çirklidir. Bizim aldığımız təzə geyimləri görəndə çox sevinirlər. Tez geyinməyə can atırlar... Görəsən internat evinin müdirəsi öz uşaqlarının bu vəziyyətdə olmasına razı olar? Bir növ buradakı uşaqlar da onun övladları sayılır. Amma niyə bu qədər özgə, qəddar münasibət bəsləyir? Tərk edilən uşaqlara yenidən belə münasibət ağır deyil? Bunu axı niyə düşünmürlər özlərini “ ağıllı” , “ziyali” sayan insanlar?\nYuxarıda qeyd etmişdim ki, bura Xüsusi İnternat evi olduğundan qüsurlu və normal uşaqlar birlikdə qalırlar. Amma bu düzgün deyil. Çünki qüsurlu uşaqlarla birgə qalmaq normal uşaqların psixologiyasına pis təsir göstərə bilər. Qüsurlu uşaqlara xüsusi qayği və diqqət lazımdır. Lakin qarşılaşdıqlarım bunun əksini deyir mənə.\nBurda 10 yaşlı oğlan uşağı siqaret çəkir. Bəs niyə uşaqları bu çirkabın içinə sürükləyirlər? Tərbiyəçilər nə işlə məşğul olur ki, uşaqlar da belə işlərə imkan tapir? Belə görünür ki, tərbiyəçilər formal olaraq fəaliyyət göstərirlər.\nYayın qızmar vaxtı suyun gəlməməsi, uşaqların pis vəziyyətdə yaşaması 7 saylı Suraxanı Xüsusi İnternat evində vəziyyətin pis olması bizə çox şey dedi. Ümid edirik ki, aidiyyati orqanlara və şəxslərə də çox şey deyəcək...\n22 Avqust, 2012 20:19 ⁄ Baxılıb: 1566 ⁄ Çap\nOdlar yurdunun “Yanardağ”ı – REPORTAJ – FOTOLAR\n18 Mart, 2015\n“Bakı” – “Simurq” matçında dava düşdü\nŞirniyyatların qiymətləri – Paytaxt mağazalarından REPORTAJ\n“Beşiktaş” “Brügge”yə, “Fiorentina” “Roma”ya QARŞI\n24 Fevral, 2015\nPaytaxtda aptekləri niyə bağlandı? - REPORTAJ\nAzərbaycan - Ermənistan sərhədində vəziyyət yenidən gərginləşdi: İki erməni hərbçi yaralandı - RƏSMİ\n21 İyul, 2020 16:02\nÜlvi Quliyevin oğlu ötən ay Londonda 5-ci evini alıb - 1,3 milyona - FOTOLAR\n21 İyul, 2020 15:48\nABŞ Konqresi Azərbaycan ərazilərinin işğal olunması faktını tanıyıb - SƏNƏD\n21 İyul, 2020 14:53\n21 İyul, 2020 14:34\nPrezidentin köməkçisi: “Ermənistan “Metsamor”u siyasi şouya çevirir”\n21 İyul, 2020 13:18\nSipark İnşaatın nümayəndəsi: "Karantin qaydalarına tam riayət etməklə tikintilər davam etdirilir" - FOTO\n21 İyul, 2020 11:32\nXalq artisti koronavirusdan sağaldı\n21 İyul, 2020 10:06\n"Belə davam etsə, yumşalmalara gedəcəyik" - Prezidentin köməkçisi\n20 İyul, 2020 17:40\nSerbiyanın Ermənistana silah-sursat yardımı göstərdiyi təsdiqləndi - RƏSMİ AÇIQLAMA\n20 İyul, 2020 14:29\nSumqayıtda 77 yaşlı kişi evində öldürülüb - Oğlu saxlanılıb\n20 İyul, 2020 10:37\n20 İyul, 2020 10:34\nPrezident şəhid general Polad Həşimov və şəhid polkovnik İlqar Mirzəyevin ailəsinə ev verdi\n17 İyul, 2020 14:55\n17 İyul, 2020 12:30\nErmənistan yüzə yaxın hərbi qulluqçusunu itirib - RƏSMİ MƏLUMAT\n17 İyul, 2020 09:11\nİlham Əliyev Özbəkistan prezidentinə məktub ünvanladı\n16 İyul, 2020 16:23\nErmənilərin Mingəçevir Su Anbarını vuracaqları barədə iddialarına RƏSMİ CAVAB\n16 İyul, 2020 16:17\nPrezident onu Xarici İşlər naziri təyin etdi\n16 İyul, 2020 15:40\nDeputat Dondar Quşçuda erməni mərmisi düşən evdə - VİDEO\n16 İyul, 2020 15:08\nElmar Məmmədyarov istefa verib - Yeni təyinat olub\n16 İyul, 2020 12:08


Məmurların uşaq bağçası biznesi - “Kids studio”dakı özbaşınalığın izi ilə- koordinat.az\nAzərbaycan nefti 70 dollar 86 sentə satılır\nİlin ən fəal səfirləri seçildi - virtual sorğu\nGürcüstanın Azərbaycana - 7 milyon borcu var\nGələn il Aqrar Sığorta Fonduna büdcədən 5 milyon manat ayrılacaq\nİsa Qəmbərin oğlu deputatlığa namizədliyi irəli sürdü - rəsmi\nRusdilli media Azərbaycanın dəmir yolu sahəsində görülmüş uğurlu nəticələrindən yazdı\nErmənilər Dağlıq Qarabağın azərbaycanlı icması ilə danışıqlardan imtina edir\nBakı-Sumqayıt yolunun genişləndirilməsinə görə 307 ağac köçürüləcək\nSenat “erməni soyqırımı”nı tanıdı - ABŞ səfiri Türkiyə XİN-ə çağırılıb\nƏhalinin xərcləri çoxalıb - rəsmi hesabat\nRusiyada terror törətməyə hazırlaşan 5 nəfər saxlanıldı\nTanınmış yazar Zahir Əzəmət imzatoplama kampaniyasına başlayır\nAFFA-nın növbədənkənar konfransı çağırıldı\nErmənistanın baş naziri: “Ərdoğanın ədəbsiz və ucuz açıqlaması”\nTürkiyənin keçmiş baş naziri yaratdığı yeni partiyanı elan etdi\nAzərbaycanın dəmir yollarında pilotsuz taksi xidməti fəaliyyət göstərəcək –Ülvi Mehdiyev\nAzərbaycanın yeni Ombudsmanı Səbinə Əliyeva Türkiyə səfirini qəbul edib\nAvtomobildə yararsız ət daşıyan şəxs saxlanıldı\nKənd Təsərrüfatı Nazirliyi yanında Aqrar Xidmətlər Agentliyində 31 mütəxəssis işlə təmin edilib\nTürkiyə “erməni soyqırımı”nın tanınması barədə qətnaməsinə sərt reaksiya verib\nMəmurların uşaq bağçası biznesi - “Kids studio”dakı özbaşınalığın izi ilə\nKoordinat.az xatırladır ki, görüntülər müxtəlif tarixlərdə müşahidə kameraları tərəfindən lentə alınıb. Görüntülər ictimailəşdikdən sonra Yasamal Rayon İcra Hakimiyyətinin (RİH) nümayəndələri “Kids studio” uşaq bağçasında olub. “Kids studio” uşaq bağçasının müdiri Nigar Müseyibova bildirib ki, bağça bundan sonra fəaliyyət göstərməyəcək.\nBakı Şəhər İcra Hakimiyyətinin Məktəbəqədər Təhsil Müəssisələri və Uşaq Evləri İdarəsindən Modern.az-ın sorğusuna cavab olaraq bildirilib ki, qurum özəl bağçalara nəzarət fəaliyyətini həyata keçirmir: “İcra Hakimiyyəti dövlət bağçalarına nəzarət edir. Onlara da lisenziya verilməsi nəzərdə tutulmur. Amma özəl bağçalara nəzarətin hansı qurum tərəfindən icra olunduğunu dəqiq söyləyə bilmərik. Bizdə olan məlumata görə, özəl bağçalara nəzarət ya Təhsil Nazirliyi, ya da Daxili İşlər Nazirliyinin hansısa şöbəsi tərəfindən verilir. Bizdə bu barədə dəqiq məlumat yoxdur”.\nTəhsil eksperti Kamran Əsədov isə Modern.az-a açıqlamasında bir çox suallara aydınlıq gətirib. Ekpert bildirib ki, ölkədə hər hansı hadisə baş verən kimi şablon olaraq “müəssisə qeydiyyatsız fəaliyyət göstərib”, yaxud “həmin şəxs işdən çıxarılıb”, yaxud “bizdə bu adda adam çalışmır” və s. açıqlamları verilir: “Azərbaycan Respublikasının qanunvercilik aktlarına görə, vergi ödəyicisi kimi qeydiyyatdan keçən fiziki və hüquqi şəxsə xidmət göstərmək hüququ verilir. Lisnziyadan keçib ya da keçməmək həmin bağçanın fəaliyyət göstərib-göstərməməsinə hüquqi zəmin yaratmır. Lisenziyadan keçmək könüllülük prinsipi əsasında baş verə bilər. Vergi Məcəlləsinə və digər qanunvericilik aktlarına görə, Azərbaycan dövləti sahibkarlığı dəstəkləyir və heç kimin fəaliyyət sahəsinə məhdudiyyət tətbiq edilə bilməz. Ona lisenziyanın verilib-verilməməsi qanun pozuntusu sayılmır. Bu baxımdan kimlərsə ““Kids studio” bağçası lisenziyasız fəaliyyət göstərirdi” deməklə məsuliyyəti üzərindən atmasın”.\nEkspert deyib ki, hazırda Vergilər Nazirliyində qeydiyyatdan keçmiş 94 özəl uşaq bağçası fəaliyyət göstərir: “94 uşaq bağçasından cəmi 20-si lisenziya alıb. Bu da könüllülük prinsipləri əsasında. Lisenziya almaq üçün 1600 manatadək vəsait ödənişi tələb edilir. Bilirik ki, bəzən lisenziya verilməsində şəffaflıq təmin edilmir. Amma konkret olaraq lisenziya verilməsi üçün tələb olunan şərtlər olduqca ağırdır və bu, biznes maraqlarına ziddir.\nK.Əsədov dövlət və uşaq bağçalarının vahid mərkəzdən idarə olunmasını təklif edib: “Problem bundadır ki, Azərbyacanda özəl bağçalara nəzarət sistemi yoxdur. Oradakı təhlükəsizlikdən, qidalanmadan, kadrların bu sahəyə nə qədər yaralı olub-olmamalarından xəbərsizik. Problemin kökü odur ki, özəl bağçalar nəzarətsizdir.\nEkspert özəl bağçaların əksəriyyətinin məmurlara məxsusluğunu və onlara müdaxilənin mümkünsüz olduğunu diqqətə çatdırıb: “Özəl bağçalar ictimaiyyətə açıq deyil. Dövlət bağçaları açıqdır, biz vaxtaşırı bu yöndə müzakirələr aparırıq. Amma özəl bağçalar bir çox hallarda məmurlara, bu və digər vəzifəli şəxslərə, İcra Hakimiyyətlərinin şəxsi fəaliyyətlərinə bağlı olduqlarına görə onlara müdaxilə etmək olmur. Özəl bağçalar birbaşa məmurlara tabe olduğu üçün onlara müdaxilə etmək çətindir. Bu kimi problemlərin aradan qaldırılması üçün dövlət və özəl bağçalar vahid qurum tərəfindən idarə edilməlidir. İstər rəhbər işçilərə, istərsə də digər işçilərə fəaliyyətinin yararlılığı ilə bağlı lisenziya verilməlidir. Amma bu fəaliyyət lisenzityası biznes mühitinə zərbə vurmamalıdır”.\nOxuma sayı: 7813


"Twitter"in banisi koronavirusla mübarizəyə qoşuldu\n“Twitter”in banisi Cek Dorsi COVID-19-la mübarizəyə 1 milyard ABŞ dolları ianə edib.\nBu barədə o özü sosial şəbəkədəki səhifəsində yazıb.\n“Mən COVID-19-a qarşı qlobal yardımı maliyyələşdirmək üçün “Square” şirkətinin səhmlərinə – “Start Small” fonduna sərvətimin təxminən 28%-ini – 1 milyard dollar (ABŞ dolları) – yönləndirirəm”, – Dorsi yazıb.\nOnun sözlərinə görə, nə vaxt ki, pandemiya bitəcək, fond diqqəti sağlamlığa və qızların təhsilinə yönəldəcək.\nQeyd edək ki, Çin hakimiyyəti ötən ilin 31 dekabrında Ümumdünya Səhiyyə Təşkilatını (ÜST) Uhan şəhərində yeni pnevmaniyanın yayılması barədə məlumatlandırıb. ÜST martın 11-də koronavirusu pandemiya elan edib.\nSon məlumatlara görə, dünyada koronavirus qurbanlarının sayı 80 min nəfəri ötüb. COVID-19 infeksiyasına yoluxanların sayı 1,4 milyon nəfərdən çoxdur.


Yumurtanın tərkibi və faydalı xüsusiyyətləri\nValyuta məzənnələri 09.05.2021\nYumurta zəngin biokimyəvi tərkibə malik olan qida məhsuludur. Orqanizm tərəfindən asan (90-95 %) mənimsənilən yumurta qida rasionunda əsas yer tutur. Həmçinin yüksək protein (zülal) tərkibli olması səbəbindən yumurta qida dəyərinə görə ət ilə eyni qrupa daxil edilir.\nÜmumiyyətlə, qida məhsulu kimi əsasən toyuq yumurtasına üstünlük verilməsinə baxmayaraq, bildirçin, ördək, hind quşu, qaz, dəvəquşu yumurtası da insanlar tərəfindən istehlak olunur. Qeyd olunan yumurta növləri arasında bildirçin yumurtası kalsiumla, ördək yumurtası yağ birləşmələri ilə, hind quşu yumurtası sinklə, qaz yumurtası isə protein miqdarının yüksək olmasına görə toyuq yumurtasından fərqlənir. Ölçüsünə görə ən böyük quş yumurtası hesab olunan dəvəquşu yumurtasının çəkisi 1.0 - 1.4 kq təşkil etməklə, enerji dəyəri 160 kkal/100 q-a bərabərdir. Zülal, yağ, eləcə də kalsium, kalium və fosfor miqdarına görə toyuq yumurtası ilə eyni olan dəvəquşu yumurtası tərkibindəki xolesterolun az olması ilə (10-15mq/100 q) digər növ quş yumurtalarından fərqlənir. Bu da öz növbəsində onun pəhriz qida növü kimi səciyyələndirilməsinə əsas verir.\nİnsanların qida rasionunda üstünlük təşkil edən toyuq yumurtası biokimyəvi tərkibinə görə vitaminlər (A, B1, B2, B3, B4, B5, B9, B12, D, E, K, H ), proteinlər (yumurta ağında- ovalbumin, ovotransferrin, ovomukoid, ovoqlobulin, flavoprotein, avidin, yumurta sarısında- fosvitinlər), makro- və mikroelementlər (Ca, Mg, K, P, Fe, Se, Zn, Cr, Cl, Mn, Mo, Co, F, I, S, Cu və s.), antioksidantlar (lutein və zeaksantin), fermentlər və digər bioloji aktiv maddələr ilə zəngindir. Yumurtanın tərkibində proteinlər 13-17 %, lipidlər 11-12 %, minerallar 1-2 %, karbohidratlar isə 1 %-ə qədər təşkil edir. Proteinlər əsasən yumurta ağında toplanmaqla, tərkibində 20 məlum aminturşusunun demək olar ki, hamısına rast gəlinir. Əvəzolunmaz aminturşuları (histidin, izoleysin, leysin, lizin, metionin, fenilalanin, treonin, triptofan və valin) yumurtanın tərkibində daha çoxdur.\nYumurta sarısı embrionun inkişafı üçün əsas qida mənbəyi olmaqla, özündə daha çox lipid, vitamin, makro- və mikroelementlər ehtiva edir. Yumurta sarısında olan lesitin (fosfatidilxolin) qiymətli fosfolipidlərə aid olmaqla, orqanizmdə ürək-damar, sinir və həzm sistemi orqanlarının funksiyasına müsbət təsir göstərir.\nYumurta ağının tərkibində olan lizosim fermenti bakterisid xüsusiyyətlərə malikdir. Bu da yumurtanın mikroorqanizmlərin təsirindən qorunaraq xarab olmasının qarşısını alır. Qeyd edək ki, yumurtanın tərkibində olan ovomusinin (qlikoprotein) miqdarı 2-3 % təşkil edir. Bu da yumurta ağının gelşəkilli və tamlığının pozulmayan şəkildə olmasını təmin edir. Yumurtanın tərkibində olan lutein və zeaksantin təbii karotinoidlərə aid olub, yumurta sarısında toplanır ki, bu isə onun sarı çalarlı olmasını təmin edir.\nYumurtanın tərkibindəki lipidlər doymuş və doymamış ali yağ turşularından təşkil olunur. Doymuş yağ turşularına miristin, palmitin, stearin, araxin turşularını, doymamışlara isə olein, palmitolein, linol, linolen, araxidon turşularını şamil etmək olar ki, bu turşu kompleksi Omega-3, Omega-6 və Omega-9 şəklində təmsil olunur. Sterollardan yumurtanın tərkibində xolesterolun miqdarı 200-220 mq təşkil edir ki, bu da insanın gündəlik xolesterol ehtiyacının təxminən üçdə iki hissəsinə bərabərdir. Zəngin protein və yağ tərkibli olduğundan yumurtanın enerji dəyəri 100-140 kkal/100 q təşkil edir. Zülalların 100 ballıq qiymətləndirmə sistemində isə yumurta zülalı 97.3 balla qiymətləndirilir.\nBeləliklə, yumurtanı faydalı qida növü kimi səciyyələndirən bioloji xüsusiyyətlər aşağıdakılardır:\n• tərkibində sadə zülallar (albumin və qlobulinlər) çoxluq təşkil etdiyindən orqanizm tərəfindən asan mənimsənilir;\n• D vitamini ehtiva edən qida növü kimi orqanizmin immun sisteminin möhkəmlənməsini, həmçinin sümük toxumasının formalaşmasını təmin edir;\n• tərkibindəki antioksidantlar (lutein, zeaksantin, selen və s.) fəal bioloji xüsusiyyətə malik olmaqla, orqanizmi toksinlərdən təmizləyir və görməni yaxşılaşdırır;\n• xolin və luteinlə zəngin olan yumurta qəbulu həm orqanizmdə sinir sisteminin fəaliyyətini, həm də yaddaş və mental funksiyaları tənzimləyir;\n• yumurtanın tərkibindəki dəmir (ovotransferrin) orqanizm tərəfindən asan mənimsənildiyindən anemiyaların qarşısının alınmasında mühüm rol oynayır.\nZəngin biokimyəvi tərkibə və faydalı bioloji xüsusiyyətlərə malik olan yumurta baytarlıq-sanitariya və gigiyena qaydalarına riayət edilmədiyi halda insan sağlamlığı üçün təhlükə mənbəyi ola bilər. Belə ki, yumurta insanların Salmonella spp, Bacillus cereus, Campylobacter spp, Staphylococcus aureus və s. kimi patogen bakteriyalarla yoluxmasına səbəb ola bilər. Odur ki, patogenlərin məhv edilməsi və infeksiya ilə bağlı risklərin azaldılması məqsədilə yumurta istehlakı ilə bağlı sanitar-gigiyenik tələblərə ciddi əməl olunmalıdır. Belə ki, yumurtanın yuyulmadan və çiy halda istehlakına yol verilməməlidir. Yumurta istehsal yerində və istehlakçıya çatdırılana qədər bütün mərhələlərdə təmiz, quru, birbaşa günəş şüasının və yüksək temperatur dalğalarının təsir etmədiyi şəraitdə, müvafiq temperatur rejimində (5-12° C) saxlanılmalıdır. Ev şəraitində soyuducuda saxlanıldığı halda isə mal qonşuluğu prinsipi gözlənilməlidir. Qırılandan sonra əldə edilmiş maye yumurta isə dərhal istifadə edilmədiyi təqdirdə dondurulmalı və ya soyuducuda 4° C-dən yuxarı olmayan temperaturda saxlanılmalıdır.\nBəzi hallarda insanlarda yumurta proteinlərinə (xüsusilə ovomukoid zülalı) qarşı allergiya müşahidə olunur. Odur ki, allergiyaya həssas insanlar istər yumurta, istərsə də tərkibində yumurta olan qida məhsullarını istehlak edərkən diqqətli olmalıdırlar.\nMəqalə Azərbaycan Qida Təhlükəsizliyi İnstitutunun Elmi-tədqiqat və risklərin qiymətləndirilməsi departamentinin Heyvan sağlamlığı şöbəsinin mütəxəssisləri Q. Cəlladov, R. Səfərova, Ş. Məmmədova, R. Kəngərli tərəfindən hazırlanıb.\nVətən Müharibəsi Əlillərinə Kömək İctimai Birliyinin Binəqədi Nümayəndəliyi AÇILDI - FOTO\nFiziologiya İnstitutunda əməkdaşlıq haqqında memorandum imzalayıb +FOTO=2\nDr.Rəna Qasımova “COVID-19 xəstəliyini keçirmiş insan təkrar bu virusa yoluxa bilərmi?” sualını cavablandırıb\nVətən Müharibəsi Əlillərinə Kömək İctimai Birliyinin baş ofisində birliyin üzvü olan bir çox şəhid ailəsi və qazilər vaksinasiyası həyata keçirilib - FOTO\n722 -Yoluxma +15 ölü\nTƏBİB-in təşkilatçılığı ilə “Nur Uşaq Evi” kimsəsiz uşaqlar sığınacağında yaşayan körpələrin tibbi müayinəsi keçirilib - FOTO\nNərmin Hüseynzadə: 10 may – Ümummilli Lider Heydər Əliyevin anadan olmasının 95 illik yubileyidir\nSabirabadda sirkə turşusu içən qadın xəstəxanada ÖLDÜ\nPrezidenti aldadıblar, hələ də aldadırlar... Xeyriyyəçi iş adami Gülağa Qəmbərov deyir (YENİLƏNDİ-8)\nBMT-nin Baş katibi dünyanı gözləyən fəlakətdən danışdı\n"Kəndimiz" kampaniyası çərçivəsində Avropa İttifaqının Azərbaycanda regionların inkişafına dəstəyi barərədə təqdimat keçirilib\nAzTU-nun baş müəlliminin həmmüəllifi olduğu dərsliyin təqdimatı keçirilib - FOTO\nElçin Quliyev düşmənin SU-25 təyyarəsinin məhv edilməsindən DANIŞDI\nAzTU-nun yeni prorektoru kollektivə təqdim olundu - FOTO\nMilli Məclis Sədrinin müavini Adil Əliyev seçicilərilə görüşüb\nXalq şairi Musa Yaqubla vida mərasimi keçirilib - FOTO\nİsmayıllıda rayon rəhbəri şəhid ailələrini ziyarət edib - FOTO\nİsmayıllıda vətəndaş qəbulları davam etdirilir - FOTO\n“Azərişıq” ASC bayramla əlaqədar qeyri-iş günlərində də gücləndirilmiş iş rejimində fəaliyyətini davam etdirəcək\nVətən müharibəsindəki şəhidlərimizin YENİ SİYAHISI\nŞuşa illərdir ötürdüyümüz köksün sədaları artıq qələbə nəğməsidir...!\nYüksək Texnologiyalar Parkında ulu öndər Heydər Əliyevin anadan olmasının 98-ci ildönümü qeyd edilib +FOTO=3\nİki universitet arasında memorandum imzalanıb - FOTO\n»» Vətən Müharibəsi Əlillərinə Kömək İctimai Birliyinin Binəqədi Nümayəndəliyi AÇILDI - FOTO\n»» Prezidenti aldadıblar, hələ də aldadırlar... Xeyriyyəçi iş adami Gülağa Qəmbərov deyir (YENİLƏNDİ-8)\n»» Yüksək Texnologiyalar Parkında ulu öndər Heydər Əliyevin anadan olmasının 98-ci ildönümü qeyd edilib +FOTO=3\n»» Yükdaşıma fəaliyyəti ilə məşğul olan sahibkarların və sürücülərin NƏZƏRİNƏ\n»» Ulu öndər Heydər Əliyevin anadan olmasının 98-cı ildönümü ilə əlaqədar videokonfrans - (AZpress.AZ- Ş.ƏLİHÜSEYN, +FOTO=4)\n»» Dr.Rəna Qasımova “COVID-19 xəstəliyini keçirmiş insan təkrar bu virusa yoluxa bilərmi?” sualını cavablandırıb\n»» Dövlət Teatr Muzeyində ulu öndər Heydər Əliyevin xatirəsi yad olunub -(AZpress.AZ- İ.Rüstəm, +FOTO=14)\n»» Narkotik vasitə və psixotrop maddə aşkarlanıb\n»» Daşkənddə keçirilən tədbirdə Azərbaycan mədəniyyəti təmsil olunub - FOTO\n»» Boks yığmamız toplanışını Özbəkistanda davam etdirəcək - İNTİQAM təqdim edir (AZpress.AZ)


"Gədəbəy və Naxçıvan istiqamətlərindən hücuma keçib, Göyçəni işğaldan azad edə bilərik" Ayna.az\n"Gədəbəy və Naxçıvan istiqamətlərindən hücuma keçib, Göyçəni işğaldan azad edə bilərik"\nEkspert: ““Replacement üsulu” ilə ordumuz strateji mövqedən cəbhə açarsa, Qarabağ döyüşsüz şəkildə azad etmək mümkündür”\nBir neçə gündür ki, sosial şəbəkələrdə Azərbaycan Ordusu tərəfindən Göyçədə hərbi əməliyyat aparılması məsələsi müzakirə olunur. Müzakirələrdə iştirak edənlərin bir hissəsi qeyd edir ki, Azərbaycan Ordusu Qarabağdansa, Göyçədə hərbi əməliyyat keçirə bilər.\nMaraqlıdır ki, sosial mediada son günlər müzakirə edilən bu fikirlər nəyə əsaslanır? Azərbaycan Ordusu belə bir addım atarsa, hərbi əməliyyatların nəticəsi necə olar? Bu suallara ekspertlərlə AYNA tutmağa çalışdıq.\nBeynəlxalq məsələlər üzrə ekspert Əziz Əlibəyli düşünür ki, həmin hərbi əməliyyatların nəticəsi uğurlu ola bilər: ““Replacement üsulu” ilə ordumuz strateji mövqedən cəbhə açarsa, Qarabağ döyüşsüz şəkildə azad edilə bilər”.\n“Baxmayaraq ki, Göyçə xəritədə Ermənistan ərazisi kimi göstərilir, bolşevik Rusiyası oranı qanunsuz şəkildə, Azərbaycan tərəfinin razılığı olmadan Ermənistana bəxşiş verib. Bu gün ərazimizin 20 faizinin işğal edilməsi kimi bir vəziyyət bizi istənilən beynəlxalq sənədin, hüququn şərtinə görə haqlı çıxarır”, – deyə Ə.Əlibəyli əlavə edib.\nEkspertin fikrincə, coğrafi baxımdan da əlverişsiz hərbi mövqeyə malik Qarabağda vaxt itirməkdənsə, Gədəbəy və Naxçıvan cəbhələrini açmaqla düşməni qısa müddətdə təslim etmək mümkündür: “Göyçə gölü 2000 metr hüdürlükdə yerləşir, onun ətrafından keçən magistral yol enişə doğru Ermənistanın içərilərinə qədər gedir. Coğrafi şərait özü hərbi üstünlüyü diqtə edir”.\n“Üstəlik, bu prosesi bufer zona prinsiplərinə görə də icra etmək mümkündür. Necə ki, danışıqların predmeti zatən Dağlıq Qarabağdır, heç Göyçə də deyil. Bunu bizə qarşı digər rayonlarımızı işğal edərkən düşmən tərəfi həyata keçirib”, – müsahibimiz vurğulayıb.\nƏ.Əlibəylinin qənaətindən belə nəticəyə gəlmək olar ki, bu günümüz, yəni Qarabağ uğrunda mübarizə apara bilmiriksə, dünənimizlə, yəni Göyçə ilə bağlı iddialarımız gülünc görünmürmü?\nBu sualımızı isə siyasi elmlər üzrə fəlsəfə doktoru Zaur Əliyev cavablandırıb: “Mərhum akademik Ziya Bünyadovun belə bir fikri var: “Tarixin hansısa pis cəhəti xoşumuza gəlməyə bilər. Lakin o xoşagəlməyən cəhəti biz düzəltməliyik. Buna görə tarixdən üz döndərməməliyik. Hansı cəmiyyətdə olursa-olsun, sənin tarixi lənətləməyə ixtiyarın yoxdur. Çünki sən tarixi pisləyəndə özünü pisləmiş olursan...” Bu sözlərdə böyük həqiqətlər var. Biz çox uzağa getməyək, elə 1991-1993-cü illərə nəzər salaq. Qarabağ müharibəsinin birinci mərhəlləsində bizim səhvlərimiz də oldu, uğurlarımız da. Bu səhvləri bu gün təkrar etməmək üçün mütləq o dövrü bilməli, təhlil etməli və harda və necə yanlış etdik barədə düşünməliyik”.\nZ.Əliyev bildirib ki, mütləq Qarabağ müharibəsindəki uğurlarımızı təbliğ etməli, o dövrdə döyüşənlərin haqlarını qorumalıyıq: “Bu gün bu döyüşçülər barədə təbliğatın zəif aparılması nəticəsində sabahımız olan gələcəyə deyə bilməyəcəyik ki, keçmişimiz olub. Babək, Şah İsmayıl, Nadir Şah, Şah Qacar, Uzun Həsən, Qara Yusif və digərlərini bizə təbliğ edən müəllimlərimizin sayəsində, Qarabağ uğrunda müharibə başalayanda ilk yerlərdə idik. Heç kimı tarixə məğlub xalqın əsgəri kimi düşmək istəmirdi”.\n“Qəhrəman döyüşçüləri tarixi şəxsiyyətlərin adı ilə çağırırdılar. Müharibə zamanı Koroğlu, Qəmlo, Babək, Şah, Qacar və sair ayamaları daşıyan o qədər oğullarımız var idi ki. Çünki bizə tarixi öyrədən valideyinlərimiz bizim onlar kimi olmağımızı istəyirdilər. Bəs müasir gənclərin qəhrəmanları kimlərdir? Mübariz İbrahimov, Ramil Səfərov, Fərid Əhmədov barədə sosial mediada tariximizə qənim kəsilən təbliğatın nəticəsində qarayaxamalar davam edir. Bu cür ideologiya ilə bu günümüzü sabaha necə apara bilərik?”, – deyə tarixçi əlavə edib.\nZ.Əliyev ötən əsrin əvvəlinə də diqqət çəkib: "1918-1920-ci illərdə Azərbaycan Şərqin ilk demokratik dövləti ola bildisə, biz bu gün Şərqin niyə qəhrəman dövləti olmayaq? Bunun üçün isə, sadəcə Qarabağı işğaldan azad edib düşmənlərimizi məğlub etməliyik. Qələbə ruhu xalqımızın gələcəyinə böyük təsir edəcək. Bu gün biz sabah üçün mütləq qaliblik ruhu yaratmalıyıq, əks halda, sabah da dünəndə qalan faciələr baş verə biləcək”.\n“Babəkin məşhur "Bir gün azad yaşamaq qırx il rəzil qul kimi yaşamaqdan daha şərəflidir" kəlamı çox şey deyir. Babək xalqının hər mənada azadlığı uğrunda döyüşürdü. Qədim dövrün ən böyük qul üsyanının başçısı Spartak haqqında tarix kitablarında kifayət qədər təqdiredici fikirlərə rast gəlmək mümkündür. Ancaq Spartakın məqsədi quldarlığı məhv etmək deyildi, o, sadəcə, vətəninə getmək istəyirdi. Babək isə işğalda olmayan Azərbaycan istəyirdi. Biz də bu gün “26 il işağalda yaşamaqdansa, bir gün döyüşdə öldürmək" şüarını əldə bayraq etməliyik”, – deyə müsahibimiz vurğulayıb.\nZ.Əliyev onu da bildirib ki, xalqın bunun üçün kifayət qədər potensialı var: “Biz o nəslin davamçılarıyıq. Möhtəşəm tarixin yadigarlarıyıq. Tarixdən nəticə çıxarmaq, bu günü yaşatmaq və sabahı qurmaq bizim əsas xəttimiz olmalıdır”.\nMüəllif: Rumiyyə Miraslan 29 İyul 2019 17:29\n29 İyul 17:29 Siyasət


Türkiyədə koronavirusa yoluxma artıb » Xeberpress.az\nTürkiyədə koronavirusa yoluxma artıb\nTürkiyədə koronavirusa sutkalıq yoluxmada sürətli artım var.\nXeberpress.az xəbər verir ki, bu sözləri nazir Fahrettin Koca Türkiyə Səhiyyə Nazirliyinin Elmi komitəsinin növbəti iclasından sonra keçirdiyi mətbuat konfransında deyib.\nQeyd edək ki, sentyabrın 16-da ölkə üzrə 112 min 645 nəfər koronovirus testindən keçirilib. Onlardan 1771 nəfər xəstə çıxıb. Sutka ərzində 1342 nəfər sağalıb, 63 xəstə dünyasını dəyişib. İndiyədək infeksiyadan ölənlərin sayı 7 min 249 nəfərə çatıb. Gündəlik yoluxma sayı dünənki ilə müqayisədə 29 nəfər çoxdur. Bu vaxtadək koronavirusa yoluxanların sayı 296 min 391 nəfərə çatıb. Hazırda 1351 xəstənin vəziyyəti ağırdır.\nParlament seçkilərində 842 beynəlxalq müşahidəçi olacaq...\nPrezident İlham Əliyev Culfa-Ordubad yolunun açılışında...\nRəşid Behbudovun mahnısını 11 yaşlı erməni oxudu -...


Bəxtiyar Hacıyevi sosial şəbəkələrdə təhdid edən şəxs saxlanılıb » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Bəxtiyar Hacıyevi sosial şəbəkələrdə təhdid edən şəxs saxlanılıb\n"Bəxtiyar Hacıyevin sosial şəbəkələrdə təhdid olunması ilə bağlı müraciəti əsasında tərəfimizdən araşdırma aparılıb".\nBu barədə Bakı Şəhər Baş Polis İdarəsinin Mətbuat Xidmətindən bildirilib.\nQeyd edilib ki, Yasamal Rayon Polis İdarəsi (RPİ) əməkdaşlarının keçirdiyi müvafiq tədbirlər nəticəsində saxta sosial şəbəkə profillərindən özünü ABŞ vətəndaşı, Turan Elmar İsmayıl oğlu kimi təqdim edən 1989-cu il təvəllüdlü, Suraxanı rayonunda qeydiyyatda olan Elman Bağırov müəyyən olunaraq saxlanılıb.\nMüəyyən olunub ki, E.Bağırov Cinayət Məcəlləsinin 182.2.2 (hədə-qorxu ilə tələb etmə, təkrar törədildikdə) maddəsilə barəsində olan cinayət işi ilə bağlı istintaqdan yayındığı üçün axtarışda olub. Hazırda faktla bağlı müvafiq araşdırmalar davam etdirilir.


“Rusiya Qarabağda münaqişənin dayandırılmasında vacib rol oynayıb” – Putin – XəbərAl.Az\n“XəbərAl.az” xəbər verir ki, bu barədə Rusiya Prezidenti Vladimir Putin Federal Məclisə illik müraciətində bildirib.\nOnun sözlərinə görə, Rusiya geniş dövlətlərarası əməkdaşlıq üçün açıqdır və BMT çərçivəsində və qlobal məsələlərdə əsas rolun qorunması və gücləndirilməsinin tərəfdarıdır. Putin həmçinin qeyd edib ki, Moskva regional münaqişələrin həllinə kömək etməyə çalışır.\n“Artıq Suriyadakı vəziyyəti sabitləşdirmək, Liviyada siyasi dialoq qurmaq üçün çox şey etmişik. Rusiya Dağlıq Qarabağ bölgəsindəki silahlı münaqişənin dayandırılmasında da vacib rol oynayıb”,- deyə V. Putin sözlərinə əlavə edib.\nRusiya lideri qeyd edib ki, Moskva Asiya, Latın Amerikası ölkələrinin mütləq əksəriyyəti və bir çox Avropa ölkəsi ilə qarşılıqlı hörmət əsasında əlaqələr qurmağa davam edir.\nBu gün Prezident İlham Əliyev Təhlükəsizlik Şurasının növbəti iclasında iştirak edib. Ölkə başçısı Ermənistanın təxribatı haqqında danışaraq bildirib ki, bu əməlin qarşısı alınıb və düşmənə adekvat cavab verilib. Dövlət rəhbəri dünən qəflətən Azərbaycan hərbi bölmələrinə atəş açılması nəticəsində hrəbi qulluqçularımızın həlak olduğu və yaralandığını da diqqətə çatdırıb. Həmçinin Ermənistan tərəfinin bütün cəhdlərinin nəticəsiz qaldığını, Azərbaycanın […]\nKateqoriyalar Kateqoriya seç AKTUAL (973) Ana Səhfə (585) Araşdırma (165) Asiya (156) Bölgə (255) Cəmiyyət (1. 404) Dünya (1. 013) Gündəm (634) Hadisə (735) Hərbi (144) Hüquq (57) İdman (471) İncəsənət (88) İqtisadiyyat (440) Kriminal (417) manset (2. 419) Manşetüstü (980) Maqazin (122) MARAQLI (210) MDB (155) Media (118) Mədəniyyət (261) Müharibə (244) Müsahibə (70) Ölkə (488) Region (207) Secme Xeberler (69) Sənaye və energetika (91) Siyasət (1. 402) Sosial (338) Şou-Biznes (291) Tədbirlər (106) Təhsil (136) Xarici siyasət (396)\nArxivlər Ay Seçin May 2021 (136) Aprel 2021 (572) Mart 2021 (607) Fevral 2021 (883) Yanvar 2021 (1000) Dekabr 2020 (1270) Noyabr 2020 (1308) Oktyabr 2020 (385) Sentyabr 2020 (469) Avqust 2020 (326) İyul 2020 (146) İyun 2020 (40) May 2020 (253) Aprel 2020 (290) Mart 2020 (235) Fevral 2020 (258) Yanvar 2020 (76) Dekabr 2019 (108) Noyabr 2019 (206) Oktyabr 2019 (715) Sentyabr 2019 (727) Avqust 2019 (426) İyul 2019 (460) İyun 2019 (308) May 2019 (95) Aprel 2019 (173) Mart 2019 (144) Fevral 2019 (160) Yanvar 2019 (128) Dekabr 2018 (120) Noyabr 2018 (18)


COVID-19 pandemiyası dövründə mindən çox tibb işçisinə psixoloji dəstək göstərilib » davam.az - BÜTÖV AZƏRBAYCAN ADINA!\n23.07.2021 [11:46] - Gündəm, Sosial\nHeydər Əliyev Fondu, İcbari Tibbi Sığorta üzrə Dövlət Agentliyi və Tibbi Ərazi Bölmələrini İdarəetmə Birliyi (TƏBİB) tərəfindən 1542 Çağrı Mərkəzində fəaliyyətə başlayan psixoloji dəstək xətti vasitəsilə ölkə üzrə 1007 tibb işçisinə psixoloji yardım göstərilib.\nBunu TƏBİB-in psixososial dəstək fəaliyyətləri mütəxəssisi Nərmin Osmanlı “Medianın psixi sağlamlıqda rolu” mövzusundakı çıxışında deyib.\nBildirib ki, yeni növ koronavirus (COVID-19) pandemiyası dövründə 1542 Çağrı Mərkəzinə psixoloji dəstək üçün 1122 şəxs müraciət edib: “Müraciət edənlər arasında koronavirus xəstələrinin sayı 459 nəfərdir. Ümumiyyətlə, sərt karantin dövründə Çağrı Mərkəzinə psixoloji dəstək üçün zəng edən vətəndaşların əsas şikayətləri əsəbilik və gərginlik olub. Bundan başqa, ailədaxili münasibətlərlə bağlı müraciətlər də qeydə alınıb”.\nQeyd edək ki, Heydər Əliyev Fondu, İcbari Tibbi Sığorta üzrə Dövlət Agentliyi və Tibbi Ərazi Bölmələrini İdarəetmə Birliyi tərəfindən 1542 Çağrı Mərkəzində COVID-19 xəstəliyi barədə məlumatlar, psixoloji dəstək xətti və poliklinik xidmətlərlə bağlı bölmə 2020-ci il aprelin 23-dən etibarən fəaliyyətə başlayıb. Vətəndaşlar Çağrı Mərkəzi ilə stasionar və mobil telefonlardan 1542 nömrəsi vasitəsilə əlaqə saxlaya bilərlər. “Çağrı” mərkəzinə müraciət edildikdə: koronavirus epidemiyası ilə bağlı məlumat almaq üçün – 0; icbari tibbi sığorta və digər məsələlərlə bağlı məlumat almaq üçün - 1; psixoloji dəstək üçün – 2; poliklinik xidmətlərlə bağlı dəstək üçün isə 3 düymələri seçilməlidir.


Cahangir Hacıyev tecridxanaya köçürüldü - Azadliq Xeber\nCahangir Hacıyev tecridxanaya köçürüldü\nCahangir Hacıyev təcridxanaya köçürüldü\n20.12.2015 / 16:32 xeber –\nBarəsində həbs qətimkan tədbiri seçilmiş “Azərbaycan Beynəlxalq Bankı” ASC-nin İdarə Heyətinin sabiq sədri Cahangir Hacıyev 1 saylı Bakı İstintaq Təcridxanasına köçürülüb.\nLent.az xəbər verir ki, bu barədə report-a C.Hacıyevin vəkili Aqil Layicov məlumat verib.\nO, hazırda C.Hacıyevin 1 saylı Bakı İstintaq Təcridxanasında olduğunu deyib.\nXatırladaq ki, C.Hacıyev dekabrın 5-də həbs edilib. O, həmin vaxtdan Daxili İşlər Nazirliyinin (DİN) Baş Mütəşəkkil Cinayətkarlıqla Mübarizə İdarəsində (BMCMİ) saxlanılırdı.\nOnun barəsində Nərimanov Rayon Məhkəməsində 4 ay müddətinə həbs qətimkan tədbiri seçilib. C.Hacıyev Cinayət Məcəlləsinin 179.1 (mənimsəmə və ya israf etmə, yəni təqsirkara etibar edilmiş özgə əmlakını talama) və 308-ci (vəzifə səlahiyyətlərindən sui-istifadə etmə) maddələri ilə ittiham olunur.


Azerbaycanda ölen körpelerin meyiti sehv düşdü - Azadliq Xeber\nAzerbaycanda ölen körpelerin meyiti sehv düşdü\nAzərbaycanda ölən körpələrin meyiti səhv düşdü\n15:20 xeber – Sabirabadda ölən körpənin meyiti səhv verilib. Qız uşağının əvəzinə ailəyə oğlan körpənin cəsədi verilib.\nAzadlıq.az xəbər verir ki, ans tv-nin məlumatına görə, rayonunun Əsədli kəndində yaşayan Əfsanə Əliyeva 13 oktyabrda Sabirabad Perenatal Mərkəzdə dünyaya qız uşağı gətirib. Uşaqda oksigen çatışmazlığı problemi olduğundan K.Fərəcova adına Elmi-Tədqiqat Pediatriya İnstitutuna (OMD xəstəxanası) əməliyyat olunmaq üçün göndərilib.\nOMD xəstəxanasında qız körpəsinin öldüyünü bildirdikdən sonra uşağın meyitini valideynlərinə təhvil veriblər. Uşağın dəfn mərasimində körpənin qız yox, oğlan olduğu məlum olub.\nƏliyevlər ailəsi verilən uşağın onların qızı olmadığını bildikdən sonra körpəni dəfn etməkdən imtina edərək polisə müraciət ediblər.\nElmi-Tədqiqat Pediatriya İnstitutundan isə bildirdiblər ki, texniki səhv üzündən qız körpəsinin meyiti Salyandan olan oğlan körpəsinin meyiti ilə səhv düşüb. Meyitlərin dəyişdirilməsi Səhiyyə Nazirliyi tərəfindən həyata keçiriləcəyi də bildirilir.


“Dövlət” hesabına verilən ipoteka krediti hansı banklarda aktivdir? – ŞƏRTLƏR (Siyahı) | Credit Plaza\n“Dövlət” hesabına verilən ipoteka krediti hansı banklarda aktivdir? – ŞƏRTLƏR (Siyahı)\nBanker.az olaraq bu dəfə ipoteka kreditləri hansı banklarda aktivdir və şərtləri barəsində araşdırdıq.\nİpoteka kreditləşməsi üzrə müvəkkil kredit təşkilatları bu linkdə https://mcgf.az/menu/34 qeyd olunub. Ancaq hal-hazırda bəzi banklara ayrılmış limit bitib. Yalnız bir neçə bankda ipoteka krediti aktivdir.\nİndi isə banklarımızın İpoteka kreditlərinin şərtlərini təqdim edirik.\nİKZF hesabına verilən ipoteka krediti hansı banklarda aktivdir?\nBanklar Maks məbləğ İlkin ödəniş faizi Müddət İllik faiz dərəcəsi\nAccessbank – – – –\nAFB bank – – – –\nAGBank 150 000 AZN 30% 25 il 8%\nAmrahbank – – – –\nAtaBank – – – –\nAzərbaycan Beynəlxalq Bankı – – – –\nAzərbaycan Sənaye Bankı – – – –\nAzər-Türk bank – – – –\nBank Avrasiya – – – –\nBank of Baku – – – –\nBank BTB – – – –\nBank Respublika – – – –\nPremium bank – – – –\nBank VTB – – – –\nExpressbank – – – –\nGünaybank – – – –\nXalqbank 150 000 AZN 30% 25 il 7%\nKapital bank 150 000 AZN 20%-30% 25 il 7%-8%\nMelli İran Bankı Bakı filialı – – – –\nMuğanbank – – – –\nNaxçıvanbank – – – –\nNBCBank 150 000 AZN 20% 25 il 7%\nYelo bank – – – –\nPaşa bank 150 000 AZN 30% 25 il 7%-8%\nRabitəbank – – – –\nTuranbank – – – –\nUnibank – – – –\nYapı Kredi Bank – – – –\nZiraat Bank – – – –\nKapital Bank – Adi ipoteka krediti üçün maksimal məbləğ 150 000 AZN, maksimal illik faiz dərəcəsi 8%, maksimal müddət 25 il, ilkin ödəniş təzə bazar üzrə 20%– dən başlayaraq təkrar bazar üzrə 30% nəzərdə tutulub.\nXalqbank – müraciət etmək üçün http://e-gov.az saytı vasitəsilə qeydiyyatdan keçib növbəyə durmaq lazımdır.Növbə çatanda yaratdığınız şəxsi kabinetə bildiriş daxil olacaq. Adi ipoteka illik 7%-lə 25 ilədək ayrılır. İlkin ödəniş isə 30%-dir. Adi ipoteka üçün 150000 AZN nəzərdə tutulub.\nNbcbank – Hal-hazırda yalnız Melissa Park və Bakı Mexanikləşdirmə şirkətlərindən bankımız vasitəsi ilə ipoteka ilə ev ala bilərsiniz. Köhnə binalara limit aktiv deyil. İllik 7 %, ilkin ödəniş 20 % təşkil edir. Maksimal məbləğ 150 000 manat, maksimal müddət isə 25 ildir. Tələb olunan sənədlərə şəxsiyyət vəsiqənizin notarial qaydada təsdiqi, ( Ailəlisinizsə : həyat yoldaşınızın şəxsiyyət vəsiqəsinin notarial qaydada təsdiqi , nigah haqqında şəhadətnamənizin notarial qaydada təsdiqi, övladınız varsa şəxsiyyət vəsiqəsinin notarial qaydada təsdiqi) , subaysınızsa subaylıq haqqında arayış, Asan xidmətdən ailə tərkibi haqqında arayış, iş yerindən arayış,son 1 illik maaş haqqında bankdan çıxarış, əmək müqaviləsi və ya əmək kitabçanızın notarial qaydada təsdiqi daxildir.\nAğbank – Verilən ipoteka kreditlərinin şərtləri belədir: 1. İlkin ödəniş üçün tələb olunan məbləğ (Mənzilin Bazar dəyərindən minimum 30% borclanın tərəfindən ödənilməlidi) 2. Bina 1971ci il və daha sonra tikilməlidir 3. Kupça mütləq şəkildə olmalıdır 4. Əmlak qohumlardan alına bilməz 5. Siğorta mütləq şəkildə ödənilməlidir 6. Etibarnamə vasitəsilə digər şəxsin adına verilmir 7. Kredit üzrə faiz dərəcəsi – illik 8%. (Güzəştsiz) 8. Kreditin maksimal məbləği – 150 000 AZN (Güzəştsiz) 9. 3 ildən 25 ilədək. (Güzəştsiz)\nPasha Bank – Hazırda PAŞA Bank ASC tərəfindən Azərbaycan İpoteka və Kredit Zəmanət Fondunun (AİKZF) vəsaiti hesabına verilən İpoteka ilə bağlı qeydiyyat aşağıda qeyd olunmuş qaydada həyata keçirilir :1 ASAN Xidmətə yaxınlaşaraq Asan İmza əldə edirsiniz; 2. www.e-gov.az saytına daxil olaraq, “Elektron İpoteka sistemi” seçib, ASAN imza ilə sistemə daxil olursunuz; 3 Bank seçimini edirsiniz; 4 Qeydiyyatdan keçdikdə daxil etdiyiniz email ünvana tələb olunan sənədlərlənin siyahısı və növbə haqqında məlumat göndərilir. İş stajı: minimum 3 ay. Lakin müştəri əvvəlki 12 təqvim ayı ərzində əmək müqaviləsi üzrə fasiləsiz işləmiş olmalıdır. Adi İpoteka krediti – 150 000 AZN, müddət – 300 ay, faiz dərəcəsi: PAŞA Şirkətlər Qrupunun işçiləri uçün – 7%, PAŞA Şirkətlər Qrupunun işçiləri olmayan, PAŞA Bank əmək haqqı kart sahibləri və başqa müştərilər üçün – 8%, İlkin ödəniş: PAŞA Şirkətlər Qrupunun işçiləri uçün – minimum 20%, PAŞA Şirkətlər Qrupunun işçiləri olmayan, PAŞA Bank əmək haqqı kart sahibləri və başqa müştərilər üçün – minimum 30%-dir.\nTarix: 20.12.19 [11:49]


Bir insan başını möhkəm bir betona dalbadal, saniyədə 10-15 dəfə, sürətli bir şəkildə vurduğunda bunun nə nəticə verəcəyini təxmin edə bilərik. Böyük ehtimalla beyində ciddi bir zədə, beyin qanaması, ciddi bir zədələnilmə meydana gələcək, hətta bu vəziyyət ölümlə nəticələnəcək. Zehnimizdə canlandırıldığımızda son dərəcə təhlükəli olan bu hadisə, bu əməliyyatı hər zaman icra edən ağacdələn üçün son dərəcə normal qarşılanır. Və bunu icra edənin bir ağacdələn olduğunu bilərkən, mövzunun bütün təfərruatında Allahın sonsuz və mükəmməl ağılının təcəllilərini görürük. Əgər Uca Rəbbimiz Allah, ağacdələni başındakı özünəməxsus, möhtəşəm mexaniki sistem ilə yaratmasaydı, eyni hadisə onun üçün də öldürücü dərəcədə təhlükəli ola bilərdi.\nBilindiyi kimi ağacdələnlər, yuva qurmaq və yemək tapmaq üçün, ağac qabıqlarına ardıcıl vuruşlar edərlər. Bəziləri bir saniyədə 15-20 vuruş edir. Quşun iki vuruşu arasındakı zaman fərqi, bir saniyədən daha azdır. Quşun dimdiyi hər dəfə ağaca çarpdığında başı böyük bir sarsıntıya uğrayar. Buradakı qeyri-adilik isə, bu şiddətli sarsıntıya baxmayaraq beynin ən kiçik bir zərərə məruz qalmamasıdır. Bəs bu, necə mümkün ola bilər? Belə şiddətli və dalbadal davam edən bir sarsıntı nəticəsində necə olur ki, beyin kiçik də olsa zərər görməz?\nBurada Allahın sərhədsiz, sonsuz ağılı və sonsuz şəfqətiylə dolu bir yaratma sənəti ilə qarşılaşarıq.\nAğacdələnin gilas böyüklüyündə bir beyni vardır və bu sarsıntılardan təsirlənməməsinin sirri boyun əzələlərindədir. Vurmağa başladığı anda, baş və dimdiyi tam bir istiqamət üzərinə doğru gəlirlər. Burada meydana gələcək ən kiçik bir hadisə, quş üçün həyati təhlükə meydana gətirə bilər və beynində cırılma-dağılma meydana gətirə bilər. Ancaq yaranan bu mükəmməl düzgünlük, quşun zərər görməməsinin səbəblərindən biridir. Quşların çoxusunda kəllə sümükləri bir-birinə yapışıqdır, dimdik isə çənənin hərəkətiylə açılır. Halbuki ağacdələnlərdə vəziyyət fərqlidir. Dimdik və kəllə vuruş əsnasında yaranan süngərvarı bir maddə ilə bir-birindən ayrılmışdır. Hətta bu maddəyə "şok əmici" deyilir. Bu şəkildə adlandırılması, çox qısa fasilələrlə yaranan şokları əmə bilməsindən irəli gəlir. Bu maddə, hər vuruşda yaranan bir maddəni əmib bir sonrakı maddəni qarşılayacaq vəziyyətə gələ bilir. Üstəlik bunu saniyədə 15-20 vuruşun edildiyi şərtlərdə bacarır.\nAçıq aşkar görünür ki, bu maddə müasir texnologiyanın nail olduğu bütün analoqlardan üstündür. Ağacdələnin kəllə və üst dimdiyinin fövqəladə bir üsulla bir-birinə bağlanması, hər vuruşda beyninin olduğu hissənin dimdikdən uzaqlaşmasını və beləcə şok əmici ikinci bir mexanizmin meydana gəlməsini təmin edir.\nBuradakı bütün təfsilat, iman edən bir adamın imanının daha da dərinləşməsinə, bir çox adamın da Allahın gücünə şahid olaraq iman etməsinə səbəb olan yaradılış dəlilləridir. Ağacdələnin var olduğu ilk gündən bəri bu xüsusiyyətləriylə, quruluşundakı bu mükəmməl sistemlə yaradan, sonsuz güc sahibi olan Allahdır. Allahın yaratdığı ilk ağacdələn də, bu an hələ də yaşayan bir ağacdələnlə də eyni xüsusiyyətlərə malikdir. Bütün bu məlumatlar, insanları Allahın qüsursuz, çox müxtəlif, təfərruatlarla dolu, mükəmməl yaratma sənətini düşünməyə təşviq edir. Allah Quranda iman edənlərin göylərdə, yerdə, ikisinin arasında və öz nəfslərində yaradılan bu mükəmməllikləri düşünmələrini bildirmişdir. Mömin bunları düşünməklə imanıda dərinləşir, hər işində Allaha yönəlir, sonsuz qüdrət sahibi olan Rəbbimiz Allahın hər şeyi bənzərsiz yaratdığına, yaratmaqda tayı-bərabəri və bənzəri olmadığına bir daha şahid olar.\nHəqiqətən, göylərdə və yerdə möminlər üçün ibrətlər vardır! Sizin yaradılışınızda və (Allahın yer üzünə) yayıb səpələdiyi canlılarda tam yəqinliklə inananlar üçün əlamətlər vardır. (Casiyə surəsi, 3-4)


ABŞ təyyarəsi Rusiya hava sərhədlərini pozub\n24 May 2016 - 14:56\nABŞ təyyarəsi Rusiyahava sərhədlərini pozub\nBu dəfə ABŞ təyyarəsi Yapon dənizi sahillərində Rusiya hava sahəsini pozub.\nStrateq.az xəbər verir ki, Rusiyanın Müdafiə Nazirliyinin bu gün yaydığı yazılı açıqlamadan belə çıxır.\nAçıqlamaya görə, ABŞ-ın Moskvadakı hərbi ateşesi Rusiya Müdafiə Nazirliyinə çağırılıb. Ona ABŞ-a aid RC-135 tipli təyyarənin 22 may 2016-cı il tarixində Yapon dənizi üzərində kəşfiyyat uçuşu həyata keçirərkən, Rusiya sərhədlərinə yaxınlaşdığı bildirilib.\nAçıqlamada, həmçinin, təyyarənin transponder qurğusunun bağlı olduğu və mülki təyyarələr üçün təyin olunan hündürlükdən uçduğu iddia olunur.\nABŞ-ın Moskva səfirliyi də Müdafiə Nazirliyinə çağrıldıqlarını təsdiqləyib. Səfirlik rəsmi açıqlamasında bildirib: "Görüşdə bu cür hadisələrin təkrarlanmaması üçün tədbir alınmasının lazım olduğuna diqqət çəkildi".\nQeyd edək ki, son zamanlar Baltik dənizində də rus təyyarələri dəfələrlə ABŞ təyyarələriylə üz-üzə gəlmiş, təhlükəli vəziyyət yaradaraq onları bölgədən uzaqlaşdırmışdı. İndi deyəsən, eyni hadisələr Rusiyanın şərq ucqarında təkrarlanmağa başlayıb.


Diqlas təzminatını onun sahibi ödəməlidir… - - Azər Həsrət\n“Diqlas” təzminatını onun sahibi ödəməlidir… - Azər Həsrət\nDedim yazmayım. Lakin yazmayanda da olmur. Biz susduqca bəzi adamlar üstümüzə gəlir. Biz lütfkarlıq edirik, vətəndaşımızın faydası üçün gərəkli olanların edilməsinə çağırırıq, dövlət də səsimizi eşidir. Lakin bəzi adamlar bunu dövlətin geri çəkilməsi, qorxması kimi qələmə verib siyasi xal toplamağa çalışır. Halbuki hər kəs anlamalıdır ki, dövlət vətəndaşının faydası üçün çalışır. Çünki bu, onun borcudur. Yəni dövlət elə vətəndaş üçün vardır və öz insanına faydası toxunmayacaqsa dövlət deyil demək…\n“Diqlas” Ticarət Mərkəzinin yanması olayından danışıram. Hardasa 200 nəfərin oradan gündəlik çörək qazandığı deyilir. Bilmirəm, dəqiqdir, ya yox. Heç önəmli də deyil. Önəmli olan odur ki, dövlət bu olayda vətəndaşın yanında oldu. Dövlətin rəhbəri – Prezident İlham Əliyev şəxsən ilk andan zərər çəkmiş insanlara bir yardım yolu aramağa başladı, qısa müddətdə də qərar verdi. Bəyan edildi ki, Azərbaycan dövləti vətəndaşlarına dəymiş zərərin qarşılığını ödəyəcək. Bunun üçün maliyyə də ayrıldı. Komissiya quruldu, dərhal də işə başlanıldı.\nKənardan müşahidə edirəm bütün bunları. Baş verənlərin yaxından-uzaqdan mənə birbaşa dəxli yoxdur. Ancaq ictimai rəylə işləyən birisi kimi prosesi izləmək, insanların dərdinə mənən də olsa şərik çıxmaq vəzifəmdir deyə düşünürəm. Ona görə də qısa bir dəyərləndirməmi təqdim etmək qərarına gəlmişəm.\nDövlətin – Prezident İlham Əliyevin yanğının dərhal ardından lütfkarlıq etməsini təqdirlə qarşılayıram. Hər zaman olduğu kimi bu dəfə də ölkəmin başçısı vətəndaşa dəyər verdiyini sözdə deyil, əməldə göstərmiş oldu. Özü də çevik bir şəkildə.\nZərərçəkənlərə təzminat ödənilməsi qərarını da təqdir edirəm. Belə də olmalıdır. Dövlət zərər çəkmiş vətəndaşına arxa-dayaq durmalıdır. Bunu da vətəndaşı olduğum dövlət edir. Sağ olsun.\nVə bunların ardından təqdir edə bilməyəcəyim bəzi məqamları da dilə gətirməyi gərəkli sayıram.\nTicarət mərkəzindəki dükanı yanmış bəzi vətəndaşlarımız ilk andan siyasi-şantaj bəyanatları verməyə başladılar. Bir növ dövlətə dov gəlməyə çalışdılar ki, bax, əgər bizə yardım əli uzatmasan müxalifətçilik edəcəyik. İndi sual olunur: bu adamların dərdi siyasi müxalifətçilikdir, yoxsa yanmış ticarətlərinin bir yolla təzmin edilməsi? Məncə onların dərdi ələ düşən fürsətdən sadəcə olaraq faydalanıb kimlərinsə dəyirmanına su tökməkdir…\nİkincisi, bu olaydan sui-istifadə meylləri sezilir. Özü də dükanı yanmışların bunu etməyə çalışdığı sezilir. Yəni hər şeyin yanıb getdiyini düşünən alverçilər çalışır ki, şişirdilmiş rəqəmlərlə dövlətdən daha çox pul qoparsın. Burada dövlətin diqqətli olması lazım. Əgər vətəndaş vicdanlı davrana bilmirsə, dövlətin ədaləti həlledici olmalıdır.\nÜçüncüsü, dövlətin dəymiş zərəri təzmin etməsi, yuxarıda da qeyd etdiyimiz kimi, normaldır, təqdir olunasıdır. Lakin burada ortaya bir sual çıxır: məgər dövlət dükanı yananların qarşısında hansısa öhdəlik daşıyırmı ki, adamlara təzminat ödəsin? Ümumilikdə, bəli. Dövlət hər bir vətəndaşın qarşısında öhdəlik daşıyır. Lakin əgər vətəndaş da öz üzərinə düşənləri yerinə yetirirsə. İndiki halda biz görürük ki, ticarət mərkəzində işləyənlər bu məsələdə zəif durumdadır. Onlar həm sığorta, həm də yanğın təhlükəsizliyi məsələsində üzərlərinə düşəni etməyiblər. Yəni özləri özlərini müdafiəsiz qoyublar. Belə bir durumda, əslində, dövlətin onlara hansısa təzminat ödəməsi sadəcə mümkün deyil.\nAmma görürük ki, Azərbaycan dövləti hətta belə bir durumda da vətəndaşına əl uzadır. Dövlətin pulu hesabına bu insanların zərəri təzmin ediləcək. Bəs, dövlətin pulu hardan gəlir? Vətəndaşların vergilərindən!\nİndi bir suala da cavab tapmağa çalışaq: hansısa bir vətəndaş qanunlar çərçivəsində yaşayır, nəticədə dövlətə vergi verirsə, başqa bir vətəndaş qanuna-filana məhəl qoymadan alverçi təfəkkürüylə özünə zərər edirsə, niyə qanunlarla yaşayan vətəndaş o alverçinin zərərini təzmin etməlidir?\nMəncə, bizim nizam-intizamlı vətəndaşlarımızın hesabına formalaşan büdcəni nizam-intizama hər addımda arxa çevirənlərə xərcləmək doğru deyil.\nBelə yanaşmayla heç də cənab Prezidentin iradəsini şübhə altına almaq fikrində deyiləm. Yuxarıda da qeyd etdim: onun bu təzminat qərarını təqdir edirəm. Deyəcəyim başqa məsələdir.\nİndi ki, dövlət alverçilərin zərərini təzmin etmək qərarı verib, bunu o “Diqlas”ın sahibinin hesabına etmək ən doğrusu olardı. Bəli, oranın sahibi necə ki, dövlətin qanunlarına illərdir tüpürüb, yanğın təhlükəsizliyi və sığorta məsələlərini davamlı şəkildə qulaq ardına vurub, indi də zəhmət çəksin qarşılığını ödəsin! Niyə mənim vergi ödəyən vicdanlı vətəndaşım hansısa ticarət mərkəzinin vicdansız sahibinin bu dövlətin qanunlarına tüpürməsinə görə pul ödəməlidir?\nHələ mən o “Diqlas”ın tikilməsinə icazə verənləri demirəm. Hər kəs yaxşı xatırlayır ki, “Diqlas”ın yerində çoxillik ağaclar vardı. Heç bir etiraza məhəl qoymadan o ağacları kəsdilər, yerində də bu mərkəzi tikdilər. İllərdir oradan milyonlar qazanırlar. İndi buyursunlar, qazandıqlarından bir az ayırıb o alverçilərə təzminat ödəsinlər!\nHər kəs əməlinə görə hesab verməlidir! O “Diqlas”ın orada tikilməsinə izn verənlər, həmin mərkəzi orda tikənlər, hazır mərkəzi sığorta etdirməyənlər və yanğın təhlükəsizliyi tələblərini inkar edənlər! Bu məsələlərdə adı keçən hər kəs məsuliyyətə cəlb edilib cəzalandırılmalıdır ki, dövlət bu yaramazlara görə zərər görməsin.


"Müharibə zamanı Fransa özünü dürüst vasitəçi kimi aparmadı"\nXəbər 28/09/2021 20:52\n“Bilirsiniz, müstəqilliyimizin bütün illərində biz ikitərəfli əlaqələrimizdə Fransa ilə bu mövzuda və bir çox digər məsələlərdə fəal çalışırdıq. Fransa hər zaman Azərbaycanda dost ölkə hesab olunub”.\nBunu Prezident İlham Əliyev Fransanın “France-24” televiziya kanalına müsahibəsində jurnalistin “Fransa Sizin bəzi hərəkətlərinizi tənqid etdi və bu yaxınlarda Ermənistanla sərhəddən geri çəkilməyə çağırdı. Siz Fransanı dürüst vasitəçi hesab edirsiniz?” sualına cavabında deyib.\nPrezident bildirib ki, biz bir çox iqtisadiyyat, ticarət və infrastruktur layihələrini həyata keçirmişik:\n“Münasibətlər uğurla inkişaf edirdi və biz ümid edirik ki, Minsk qrupunun həmsədri və dürüst vasitəçi kimi Fransa bu vəzifəyə sadiq olacaq. Fransa Minsk qrupunun həmsədri olmasaydı, əlbəttə, onun istənilən ölkə ilə münasibət qurması öz işi olardı.\nBizim Fransa ilə Ermənistanın tarixi əlaqələrindən, Fransada fəal erməni icmasının olmasından və onların qərar qəbul edən şəxslərə mümkün təsirindən xəbərimiz var.\nOxumağa dəyər: İsveçdə qətlə yetirilən soydaşımızın nəşi Azərbaycana gətiriləcək\nAncaq, səmimi desəm, müharibə zamanı Fransa özünü dürüst vasitəçi kimi aparmadı. Fransa tərəf seçdi – Ermənistanın tərəfini. Özünün hərəkət və bəyanatlarında Azərbaycanı açıq şəkildə ittiham etdi və qərəzli yanaşma nümayiş etdirdi. Təbii ki, bu məsələ narahatlıq doğurdu.\nBiz bu narahatlığı ifadə etdik, çünki bir daha qeyd etmək istəyirəm ki, istənilən ölkənin seçimləri, dostları və qeyri-dostları ola bilər. Bu, onların öz işidir və burada biz heç nə deyə bilmərik. Lakin bir ölkə vasitəçi olması ilə bağlı ATƏT-in mandatına sahibdirsə, bu halda ölkə bitərəf olmalıdır.\nMüharibə zamanı və ondan dərhal sonra baş verənlərə qayıtmaq istəmirəm, biz Parisdən gələcək münasibətlərimizlə bağlı müsbət siqnallar aldıq və onlara müsbət cavab verdik. Müxtəlif səviyyələrdə, o cümlədən bu yaxınlarda iki ölkənin xarici işlər nazirləri arasında təmaslar olmuşdur.\nAzərbaycan hər zaman əməkdaşlığa açıq olub. Fransa dünyada aparıcı dövlətlərdən biridir və biz normal münasibətlərin olmasını istəyirik. Hesab edirəm ki, müharibənin başlanmasından bir ilin keçməsinə baxmayaraq, regionda nəyə nail olmaq istədiyimizə gəldikdə, çox realist yanaşmanın tətbiq edilməsi vaxtı yetişib.\nOxumağa dəyər: Şahin İsmayılov Milli Məclisdə beyləqanlı tələbələrlə görüşüb - Fotolar\nƏminəm ki, Fransa regionda sülhü, sabitliyi, təhlükəsizliyi arzulayır. Biz də bunu istəyirik. Ümid olunur ki, Ermənistan da istəyir. Biz bunun üzərində işləməliyik, buna diqqətlə yanaşmalıyıq və bir il əvvəl baş verənlərə qayıtmalı deyilik. Bizə gəldikdə, bu çox xoşagəlməz hadisələrdən sui-istifadə etməyəcəyik. Biz səhifəni çevirmək istəyirik”.\nAçar sözlər:Azərbaycan, Ermənistan, Fransa, İlham Əliyev, Paris\nAzərbaycanda oktyabrın 26-da gözlənilən hava proqnozu açıqlanıb. Milli Hidrometeorologiya Xidmətindən verilən məlumata görə, Bakıda və…\nTürkiyənin Ədirnə şəhərində Yunanıstana qanunsuz yollarla keçməyə çalışan 7 nəfər saxlanılıb. Bu barədə Türkiyənin Milli…\nƏfqanıstanda hakimiyyəti ələ alan “Taliban” hökuməti yeni dövlət proqramını təqdim edib. Məlumata görə, təqdimat mərasiminə…\nSabirabad rayonda yerləşən “MKT İstehsalat Kommersiya” MMC-yə məxsus pambıq zavodunda işçinin xəsarət almasına görə filial…\nQuba rayonu, Bağbanlı kənd sakini, iki əkiz qızı serebral iflic xəstəliyindən əziyyət çəkən Arzu Manafova…


Azərbaycanın təhsil naziri "Loğman" Tibb Məktəbi ilə bağlı mövqeyini açıqlayıb\nAzərbaycanın təhsil naziri "Loğman" Tibb Məktəbi ilə bağlı mövqeyini açıqlayıb\nCəmiyyət 10 İyun 2008 11:46 (UTC+04:00)\nAzərbaycan, Bakı, 10 iyun / Trend , müxbir E.Babayev/ Azərbaycanın təhsil naziri bəyan edib ki, qanunsuz fəaliyyət göstərən "Loğman" Tibb Məktəbinin tələbələri başqa təhsil ocaqlarına köçürülməyəcəklər. "Tibb Məktəbində qanunsuz təhsil alan tələbələrin başqa institutlara yerləşdirilməsi ilə bağlı Təhsil Nazirliyinin hər hansı planı yoxdur", çərşənbə axşamı Trend -a təhsil naziri Misir Mərdanov bildirib.\nTrend -un arayışı: "Loğman" Tibb Məktəbinin qanunsuz tələbə qəbulu aparması faktı ilə bağlı ötən il Respublika Prokurorluğu tərəfindən cinayət işi başlanıb. Təhsil Nazirliyinin müraciəti əsasında faktla bağlı Cinayət Məcəlləsinin vəzifə səlahiyyətlərindən sui-istifadə (308.1) maddəsi ilə cinayət işi açılıb.\nTəhsil Nazirliyinin qərarı ilə tibb sahəsində özəl ali məktəblərə tələbə qəbulu qadağan edilib. Tələbə Qəbulu üzrə Dövlət Komissiyası həmin qərara uyğun olaraq 2007-2008-ci illər üçün həmin ali məktəbə tələbə qəbulu həyata keçirməyib.\nAzərbaycan Nazirlər Kabinetinin qərarı ilə bağlanan "Loğman" özəl tibb məktəbinin tələbələri dövlət təhsil müəssisələrinə bərpa edilməyəcəklər.\nİki il əvvəl "Loğman" Tibb Məktəbi Təhsil Nazirliyinin qərarı ilə bağlanıb. Lakin buna baxmayaraq, məktəb qeyri-leqal olaraq fəaliyyətini davam etdirib. Məktəb fəaliyyətini dayandırana qədər burada təxminən 2 min tələbə təhsil alırdı.\nMərdanov deyib ki, tələbələrin təhsildən kənarda qalmasının birbaşa məsuliyyəti məktəbin rəhbərliyinin üzərinə düşür. "Təhsil Nazirliyində "Loğman" Tibb Məktəbinin fəaliyyəti ilə bağlı hər hansı hüquqi sənəd və razılıq yoxdur", - nazir əlavə edib. Mərdanov deyib ki, Azərbaycanda bu gün qanunsuz fəaliyyət göstərən özəl institut yoxdur.


ƏMİN ABİDİN “AZƏRBAYCAN TÜRKLƏRİNİN ƏDƏBİYYATI TARİXİ” KİTABININ BİRİNCİ CİLDİ NƏŞR OLUNDU\nNəşrə hazırlandığından 90 il sonra Əmin Abid (Əhmədov) “Azərbaycan türklərinin ədəbiyyatı tarixi” kitabı işiq üzü gördü. Uzun illər arxiv qovluqlarında qalan, Sovet rejimi yumşalmağa doğru getdikdə isə araşdırıcılar nəşrə hazırlasalar da, çap etdirə bilmədikləri kitabı AMEA Folklor İnstitutu elm adamlarının ixtiyarına verdi. AMEA Elmi Şurasının qərarı ilə “Elm və təhsil” nəşriyyatında 2016-cı ildə çap olunmuş kitaba çoxcildlik “Azərbaycan türklərinin ədəbiyyatı tarixi” əsərinin birinci cildi və 1920-1030-cu illərdə “Maarif işçisi”, “Azərbaycanı öyrənmə yolu”, “Dan yıldızı” jurnallarında nəşr etdirdiyi “Heca vəzninin tarixi”, “Türk xalq ədəbiyyatinda mani növü və Azərbaycan bayatılarının xüsusiyyəti”, “Türk el ədəbiyyatına elmi bir baxış (Oğuznamə)” və b. məqalələri daxil edilmişdir.\n"Kitabi-Dədə Qorqud"la bağlı istər Azərbaycanda, istərsə də dünyanın müxtəlif ölkələrində onlarla kitab, yüzlərlə məqalə nəşr edilsə də, dastanın vətəni sayılan Azərbaycanda bu mövzuda yazılmış ilk sanballı əsərin 90 il sonra çap olunması ədəbiyyatşünaslıq tariximizə bir töhfə olacaqdır. Çünki Əmin Abid 1938-ci ildə həbs edilərək, gülləndikdən sonra onun əsərlərinin oxunması və onlardan istifadə edilməsi də qadağan edilmişdir. Bu səbədən araşdırıcılar və ədəbiyyat tariximizi yazanlar “Kitabi-Dədə Qorqud”un Azərbaycanda öyrənilmə tarixini çox vaxt 1938-ci ildən hesablayırdılar. 1956-cı ildə keçirilən Sov.İKP-nin 20-ci qurultayında Sovet qurluşunun nöqsanları Stalinin adına yazılaraq repressiya olunanların böyük bir qisminə bəraət verildi. Lakin onların əsərlərinin hamısının nəşr edilməsinə icazə verilmədi.\nƏmin Abid də əsərlərinin nəşrinə icazə verilməyən araşdırıcılardan biri idi. Ailə üzvlərinin 1962-ci ildə Azərbaycan prokrorluğuna müraciəti Əmin Abidə ölümündən sonra bəraət verilməsi ilə nəticələnsə də, onun əsərlərini uzun illər nəşr etmək mümkün olmadı.\nAzərbaycan müstəqillik əldə etdikdən sonra Əmin Abidin şeirləri, hekayələri, elmi məqalələri çap olundu, lakin daha önəmli sayılan “Azərbaycan türklərinin ədəbiyyatı tarixi” kitabının nəşri müxtəlif səbəblərdən uzun müddət yubandı. Əsasən “Kitabi-Dədə Qorqud”a və Azərbaycan ədəbiyyatının başlanğıcına həsr olunmuş bu kitabı sonra AMEA Folklor İnstitutu nəşr etdirdi. Professor Bədirxan Əhmədov və Əli Şamilin hazırladığı kitabın layihə rəhbəri AMEA müxbir üzvi Muxtar Kazımoğlu, elmi redaktoru fil.ü.f.d. Rza Xəlilovdur.\nKitabı diqqətlə oxuyan araşdırıcılarımız 28 yaşlı Əmin Abidin 90 il əvvəl söylədiyi fikirlərin aktuallığının və onun bir çox müddəalarının başqaları tərəfindən təkrarlandığının şahidi olacaqlar.